Σκοπός Να γίνουν οι µαθητές υπεύθυνοι και συνειδητοποιηµένοι πολίτες σε θέµατα - PDF ΔΩΡΕΑΝ Λήψη\nDownload "Σκοπός Να γίνουν οι µαθητές υπεύθυνοι και συνειδητοποιηµένοι πολίτες σε θέµατα"\n1 ΠΕΡΙΒΑΛΛΟΝΤΙΚΗ ΕΚΠΑΙ ΕΥΣΗ ΘΕΜΑ: «ΠΕΡΙΒΑΛΛΟΝ & ΠΟΛΙΤΙΣΜΟΣ» Τάξεις: Α (τµήµατα Α1 & Α2) και. άσκαλοι Μυροφόρα Παναγιωτίδου (Α1 τάξη) Εµµανουέλα Λυκουροπούλου (Α2 τάξη) Λουκάς Κατσιούλης ( τάξη) Τα θέµατα µε τα οποία ασχοληθήκαµε 1. Η µόλυνση του περιβάλλοντος 2. Συνέπειες της µόλυνσης στο περιβάλλον (φυτικό & ζωικό βασίλειο). 3. Ο κύκλος του νερού. 4. Ανακύκλωση εδώ και τώρα. (Η ανακύκλωση σε συνάρτηση µε τη βελτίωση της ποιότητας της ζωής µας.) Σκοπός Να γίνουν οι µαθητές υπεύθυνοι και συνειδητοποιηµένοι πολίτες σε θέµατα προστασίας του περιβάλλοντος. Επιµέρους στόχοι - Να αγαπήσουν το περιβάλλον. - Να συνειδητοποιήσουν τους άµεσους κινδύνους από τη βάναυση συµπεριφορά των ενηλίκων απέναντι στο περιβάλλον. - Να πιστέψουν ότι, αν και µικρά παιδιά, µπορούν να συµβάλλουν σηµαντικά στην προστασία του. - Να προβούν σε ενέργειες ευαισθητοποίησης των ενηλίκων. - Να ανακαλύψουν, να ζωγραφίσουν, να τραγουδήσουν, να δραµατοποποιήσουν τον κύκλο του νερού. - Να ανακαλύψουν τη σηµασία της ανακύκλωσης. - Να χαρούν, να παίξουν, να δηµιουργήσουν µε «περιβαλλοντικές ενασχολήσεις» ραστηριότητες - ηµιουργήσαµε κάποια φύλλα εργασίας, µε τα οποία ασχοληθήκαµε την ώρα της ευέλικτης ζώνης, ώστε να κατανοήσουν οι µαθητές την έννοια της ανακύκλωσης και το πόσο σηµαντική είναι. - Με αίτηση - έγγραφο του συλλόγου διδασκόντων τοποθετήθηκε στο σχολείο µας κάδος ανακύκλωσης µπαταριών από την ΑΦΗΣ. - Στείλαµε, ως Α τάξη, εκτός από το επίσηµο έγγραφο του διευθυντή του σχολείου, χειρόγραφη επιστολή προς το ήµαρχο Νάξου µε διάφορα αιτήµατα, όπως: την τοποθέτηση κάδων ανακύκλωσης κοντά στο σχολείο µας, την τοποθέτηση καλαίσθητων πινακίδων που να αποτρέπουν τη ρίψη σκουπιδιών εκτός των ειδικών κάδων κ.ά. - ηµιουργήσαµε µε κολάζ, πλαστελίνες, πινέλα διάφορες συνθέσεις για την προστασία του περιβάλλοντος. - ηµιουργήσαµε παραµύθια και ποιήµατα σχετικά µε το θέµα µας.\n2 - Παίξαµε παντοµίµα µε τη µουσική του νερού και παίξαµε παιχνίδι µε τις νεροοικογένειες. - Πήραµε µέρος στο µαθητικό διαγωνισµό για την προστασία του περιβάλλοντος µε τη σύνθεση ποιηµάτων από τους µαθητές, ατοµικά και οµαδικά. - Τοποθετήσαµε πινακίδα, που κατασκευάστηκε από τους µαθητές της πρώτης τάξης και αναρτήθηκε στο χώρο του σχολείου για να µην πετούν οι µαθητές κάτω τα σκουπίδια τους. - Στείλαµε στην τοπική εφηµερίδα της πόλης µας ανακοίνωση παράκληση, µε τη µορφή ποιήµατος, αναφορικά µε «περιβαλλοντικά θέµατα», ενόψει καλοκαιριού (προστασία δασών από πυρκαγιά, λογική κατανάλωση νερού κ.ά.). - Έχουµε σχεδιάσει να προβούµε σε συµβολικό καθαρισµό µιας παραλίας της πόλης µας. - Επίσης, µία από τις επόµενες δραστηριότητές µας θα είναι η απόπειρα ανακύκλωσης χαρτιού. Αξιολόγηση Θεωρούµε ότι επιτεύχθηκαν τόσο οι επιµέρους στόχοι όσο και ο γενικότερος σκοπός του προγράµµατος. Τα παιδιά που συµµετείχαν στο πρόγραµµα αυτό χάρηκαν, έπαιξαν, δηµιούργησαν, το ευχαριστήθηκαν πολύ και φαίνεται ότι έχουν ευαισθητοποιηθεί σε θέµατα προστασίας του περιβάλλοντος και έχουν τη δυνατότητα αν και µικροί µαθητές - να υποστηρίξουν την άποψή τους σε τέτοια θέµατα.\n3 ΠΕΡΙΒΑΛΛΟΝΤΙΚΗ ΕΚΠΑΙ ΕΥΣΗ - Β τάξη ασκάλα: Χρήστου Ευαγγελία ΘΕΜΑΤΑ:1.Μόλυνση αέρα, νερού, γης. 2.Απειλούµενα µε εξαφάνιση ζώα στην Ελλάδα. 3.Ανακύκλωση ΡΑΣΤΗΡΙΟΤΗΤΕΣ:Α)ΓΛΩΣΣΙΚΕΣ:1.Φτιάχνω το ποίηµά µου για την µόλυνσηκαταστροφή του περιβάλλοντος. 2.Φτιάχνω την ιστοριούλα µου για την ανακύκλωση. 3.Γράφω εκφράσεις παροιµίες για καθαριότητα-περιβάλλον. 4. ηµιουργία σταυρόλεξου-ακροστιχίδαςαινιγµάτων. 5.Φτιάχνω συνθήµατα για καθαρό περιβάλλον κι ανακύκλωση. 6.Κάνω το δηµοσιογράφο:συνέντευξη από γηραιότερους για τη διαχείριση των σκουπιδιών παλαιότερα στο νησί µουσύγκριση µε το τώρα. Β)ΧΑΠΕΝΙΝΓΚ:Αποκριάτικοι «σκουπιδάτοι» γυρνάνε στις τάξεις του σχολείου φωνάζοντας συνθήµατα για καθαρό περιβάλλον-ανακύκλωση. Γ)ΑΙΣΘΗΤΙΚΕΣ:1. ηµιουργία κολλάζ µε θέµα τη µόλυνση του περιβάλλοντος. 2.Η αφίσα της ανακύκλωσης. 3.Ζωγραφική σε τοίχο του σχολείου. 4.Ζωγραφίζω σ ένα µπλουζάκι µου και στέλνω µήνυµα για το περιβάλλον. )ΚΑΤΑΣΚΕΥΕΣ:1.Χρήση πλαστικών µπουκαλιών για κατασκευή µολυβοθήκης µελισσούλας. 2.Χρήση χάρτινων συσκευασιών για κατασκευή θήκης περιοδικών. 3.Κατασκευή επιτραπέζιου παιχνιδιού: «το οικολογικό σπίτι» 4.Φτιάχνω γλάστρα µε πηλό- φυτεύω ένα φυτό. Ε)ΠΑΙΧΝΙ ΙΑ:1.Σκουπιδοδροµίες 2.Παντοµίµα 3.Ο χορός του ποταµού (µουσικοκινητικό) ΣΤ)ΑΛΛΑ:1.Επίσκεψη για συλλογή πληροφοριών στην παιδική βιβλιοθήκη. 2.Παρακολούθηση σχετικών dvd. 3.Επιστολή προς /ντή του Σχολείου από τους µαθητές για να ενεργήσει ώστε να τοποθετηθεί κάδος ανακύκλωσης χαρτιού στο σχολείο µας. ΑΞΙΟΛΟΓΗΣΗ:Τα παιδιά έδειξαν ενδιαφέρον από την αρχή. Ενηµερώθηκαν για περιβαλλοντικά θέµατα. Μάθανε µε δράση, παιχνίδι, δηµιουργία. Ευαισθητοποιήθηκαν ώστε να γίνουν αργότερα υπεύθυνοι πολίτες. Σκέφτηκαν µε\n4 ωριµότητα, διατύπωσαν ερωτήµατα, πρότειναν λύσεις και δήλωσαν µε σιγουριά πως θα φροντίζουν τη γη περισσότερο από τους µεγάλους. ΠΕΡΙΒΑΛΛΟΝΤΙΚΗ ΕΚΠΑΙ ΕΥΣΗ 1 ο ηµοτικό Σχολείο Νάξου Τάξη: Ε 2 ασκάλα: Αγάθη Χάλκου ΘΕΜΑ: ΚΑΤΑΝΑΛΩΣΗ ΚΑΙ ΥΠΟΒΑΘΜΙΣΗ ΤΟΥ ΠΕΡΙΒΑΛΛΟΝΤΟΣ ΥΠΟΘΕΜΑΤΑ: 1. Ρύπανση του αέρα 2.Φαινόµενο θερµοκηπίου 3.Ρύπανση υδάτων και εδαφών 4.Ανακύκλωση στο σχολείο ΡΑΣΤΗΡΙΟΤΗΤΕΣ 1.Συλλογή κειµένων σχετικά µε τα θέµατα από εφηµερίδες, περιοδικά, ίντερνετ. 2.Ενηµέρωση και ευαισθητοποίηση µέσα από την παρακολούθηση ντοκιµαντέρ µε θέµα <<Η υπερθέρµανση του πλανήτη και οι επιπτώσεις του στον άνθρωπο>>. 3.Επίσκεψη στο δήµο Νάξου και συνέντευξη από το δηµοτικό σύµβουλο υπέυθυνο για τη καθαριότητα-χωµατερή-χυτυ(χώρος Υγειονοµικής Ταφής Υπολειµµάτων). 4.Συζήτηση του προβλήµατος <Χωµατερή- Ρύπανση της περιοχής-χυτυ> 5.Πετώ λιγότερα σκουπίδια στο καλάθι της τάξης. Ανακυκλώνω στο σχολείο τα χαρτιά που πετώ φτιάχνοντας χαρτόνι για ζωγραφική. 6.Κατασκευή µακέτας << Μια σύγχρονη πόλη>> µε κουτιά αλουµινένια, χάρτινα και άλλα άχρηστα υλικά.\n5 7.Κατασκευή ψηφιδωτής εικόνας µε πλαστικά καπάκια από εµφιαλωµένα µπουκάλια νερού ή άλλα είδη. 8.Φτιάχνω επιτραπέζιο παιχνίδι <<ερωτήσεις-απαντήσεις, βρες το-πες το >> µε κάρτες. 9. Ρύπανση υδάτων και βιολογικός καθαρισµός.επίσκεψη στο βιολογικό δήµου Νάξου. 10.Επίσκεψη στη < Χωµατερή Νάξου>. 11.Επίσκεψη στο <σούπερ µάρκετ- Αφοί Κουτελιέρη > για να δούµε το µηχάνηµα συµπίεσης χαρτιού που προορίζεται για ανακύκλωση. 12.Επίσκεψη στο µετεωρολογικό σταθµό Νάξου και µελέτη των θερµοκρασιών και βροχοπτώσεων τα τελευταία χρόνια. 13.Ρύπανση ακτών. ηµιουργία διαφήµισης-δραµατοποίηση για καθαρότερες ακτές τώρα το καλοκαίρι και ζωγραφική σχετικής αφίσας. 14.Γράφω ποιήµατα µε θέµα <<Καθαρές ακτές-χωµατερή- Βιολογικός καθαρισµός > ΣΥΝ ΕΣΗ ΜΕ ΤΟ ΑΝΑΛΥΤΙΚΟ ΠΡΟΓΡΑΜΜΑ ΓΛΩΣΣΑ :Κεφάλαια: Κατασκευές- ιαφήµιση Περιβάλλον-Ανακύκλωση- Ανανεώσιµες πηγές ενέργειας-ζώα (Απειλούµενα Είδη) ΘΡΗΣΚΕΥΤΙΚΑ : Ψηφιδωτά-Περιβάλλον ΘΕΑΤΡΙΚΗ ΑΓΩΓΗ : Παντοµίµα- ιαφήµιση ΓΕΩΓΡΑΦΙΑ :Μετανάστευση λαών-ήπειροι ΦΥΣΙΚΗ : Τρύπα του όζοντος-φαινόµενο θερµοκηπίου-ανανεώσιµες πηγές ενέργειας Ενέργεια ΑΝΑΚΥΚΛΩΣΗ ΧΑΡΤΙΟΥ ΣΤΗΝ ΤΑΞΗ\nΑξιολόγηση Προγράµµατος "Παιδική HELMEPA" από 222 Εκπαιδευτικούς\nΑξιολόγηση Προγράµµατος "Παιδική HELMEPA" 2016-2017 από 222 Εκπαιδευτικούς Το σχολικό έτος 2016-2017 συµµετείχαν στο Πρόγραµµα "Παιδική HELMEPA" 796 Οµάδες µε την καθοδήγηση 490 εθελοντών Εκπαιδευτικών,\nΘΕΜΑ : «Ενημέρωση για τα εκπαιδευτικά προγράμματα και τις εκπαιδευτικές επισκέψεις σχολείων Α/θμιας εκπ/σης στο ΚΠΕ Δραπετσώνας»\nΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΠΕΡΙΦΕΡΕΙΑΚΗ Δ/ΝΣΗ ΠΕ & ΔΕ ΑΤΤΙΚΗΣ ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΔΡΑΠΕΤΣΩΝΑΣ 09/09/2019 Αριθ.Πρωτ. 8 Δ/νση: Πληροφορίες: Τηλέφωνο: Fax:\nΘΕΜΑ : «Επισκέψεις σχολείων Α/θμιας Εκ/σης στο ΚΠΕ Δραπετσώνας για τους πρώτους μήνες του σχολικού έτους »\nΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ ΠΕΡΙΦΕΡΕΙΑΚΗ Δ/ΝΣΗ ΠΕ & ΔΕ ΑΤΤΙΚΗΣ ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ ΔΡΑΠΕΤΣΩΝΑΣ Δ/νση: Πληροφορίες: Τηλέφωνο: Fax: e-mail: ΜΟΝΕΜΒΑΣΙΑΣ\nΣΧΕΔΙΟ ΔΡΑΣΗΣ ΣΧΟΛΕΙΩΝ 2018\nΣΧΕΔΙΟ ΔΡΑΣΗΣ ΣΧΟΛΕΙΩΝ 2018 To Let s Do It Greece με μια ματιά: Αριθμός Εθελοντών To Let s Do It Greece με μια ματιά: Σημεία Δράσεων To Let s Do It Greece με μια ματιά: Αριθμός Σχολείων Λίγα Λόγια για\nΣΥΝΕΡΓΑΣΙΑ, ΕΜΠΕΙΡΙΑ ΚΑΙ ΡΑΣΗ ΣΧΟΛΕΙΩΝ ΚΑΙ ΤΟΠΙΚΗΣ ΑΥΤΟ ΙΟΙΚΗΣΗΣ ΓΙΑ ΜΙΑ ΒΙΩΣΙΜΗ ΠΟΛΗ ΜΕ ΘΕΜΑ: ΟΜΟΡΦΗ ΚΑΙ ΚΑΘΑΡΗ ΘΕΣΣΑΛΟΝΙΚΗ ΕΥΘΥΝΗ ΟΛΩΝ ΜΑΣ.\nΣΥΝΕΡΓΑΣΙΑ, ΕΜΠΕΙΡΙΑ ΚΑΙ ΡΑΣΗ ΣΧΟΛΕΙΩΝ ΚΑΙ ΤΟΠΙΚΗΣ ΑΥΤΟ ΙΟΙΚΗΣΗΣ ΓΙΑ ΜΙΑ ΒΙΩΣΙΜΗ ΠΟΛΗ ΜΕ ΘΕΜΑ: ΟΜΟΡΦΗ ΚΑΙ ΚΑΘΑΡΗ ΘΕΣΣΑΛΟΝΙΚΗ ΕΥΘΥΝΗ ΟΛΩΝ ΜΑΣ. Ζήσης Αγγελίδης Dr. Γεωλογίας, Υπεύθυνος Περιβαλλοντικής Εκπαίδευσης\nΠΑΙΔΙΚΗ HELMEPA HELMEPA JUNIOR ΙΟΥΛ. - ΑΥΓ. - ΣΕΠ. 2017 ΤΡΙΜΗΝΙΑΙΑ ΕΚΔΟΣΗ Νο 89 01-2562 Νέα σχολική χρονιά, νέο Σχέδιο Δράσης! Είστε έτοιμοι; Το καλοκαίρι πέρασε για ακόμα μία φορά γρηγορότερα από όσο\nΜΑΘΗΜΑ:Η ΔΙΑΘΕΜΑΤΙΚΗ ΠΡΟΣΕΓΓΙΣΗ ΤΗΣ ΔΙΔΑΣΚΑΛΙΑΣ ΚΑΙ Η ΕΥΕΛΙΚΤΗ ΖΩΝΗ ΘΕΜΑ: «ΘΑΛΑΣΣΑ» ΜΕΤΕΚΑΠΙΔΕΥΟΜΕΝΟΣ ΔΑΣΚΑΛΟΣ: ΦΑΡΜΑΚΗΣ ΗΛΙΑΣ\nΠΑΝΕΠΙΣΤΗΜΙΟ ΚΡΗΤΗΣ ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ ΔΙΔΑΣΚΑΛΕΙΟ Π.Ε. ΡΕΘΥΜΝΟΥ ΑΚΑΔΗΜΑΪΚΟ ΕΤΟΣ 2009-2010 ΔΙΔΑΣΚΟΥΣΑ: ΜΑΡΤΙΝΟΥ ΣΩΤΗΡΙΑ ΜΑΘΗΜΑ:Η ΔΙΑΘΕΜΑΤΙΚΗ ΠΡΟΣΕΓΓΙΣΗ ΤΗΣ ΔΙΔΑΣΚΑΛΙΑΣ ΚΑΙ Η ΕΥΕΛΙΚΤΗ\nΠΡΟΓΡΑΜΜΑ ΠΕΡΙΒΑΛΛΟΝΤΙΚΗΣ ΕΚΠΑΙ ΕΥΣΗΣ ( )\n2o ΓΕΝΙΚΟ ΛΥΚΕΙΟ ΑΜΑΛΙΑ ΑΣ Βάλε & 'συ ένα χεράκι να πρασινίσει ΠΡΟΓΡΑΜΜΑ ΠΕΡΙΒΑΛΛΟΝΤΙΚΗΣ ΕΚΠΑΙ ΕΥΣΗΣ (2007-2008) ΘΕΜΑ: «ΑΙΣΘΗΤΙΚΗ ΑΝΑΠΛΑΣΗ ΑΥΛΕΙΟΥ ΣΧΟΛΙΚΟΥ ΧΩΡΟΥ ΕΝ ΡΟΦΥΤΕΥΣΕΙΣ» Εκπαιδευτικοί που συµµετέχουν\n2 ο ΓΕΝΙΚΟ ΛΥΚΕΙΟ ΝΑΥΠΑΚΤΟΥ ΣΧΟΛΙΚΟ ΕΤΟΣ 2008-2009 ΠΡΟΓΡΑΜΜΑ ΠΕΡΙΒΑΛΛΟΝΤΙΚΗΣ ΕΚΠΑΙ ΕΥΣΗΣ «Τα απορρίµµατα δεν είναι σκουπίδια» - 1 - Η ΠΕΡΙΒΑΛΛΟΝΤΙΚΗ ΟΜΑ Α Α ΤΑΞΗ ΚΑΛΑΡΙΤΗ ΕΥΡΙ ΙΚΗ ΚΑΝΕΛΛΟΥ ΕΥΦΡΟΣΥΝΗ ΚΑΠΟ


Επικίνδυνο κοκτέιλ «βυθίζει» τις ευρωπαϊκές τράπεζες | Η ΚΑΘΗΜΕΡΙΝΗ\nΕπικίνδυνο κοκτέιλ «βυθίζει» τις ευρωπαϊκές τράπεζες\n13 Φεβρουαρίου, 2016 13.02.2016 • 10:22\nΤο γρονθοκόπημα που δέχονται οι ευρωπαϊκές τράπεζες από τις αγορές εδώ και ενάμιση μήνα δεν αποδίδεται σε έναν μόνο παράγοντα. Αντίθετα από τη χρηματοπιστωτική κρίση του 2008 που είχε ως βασικό αίτιο τη συσσώρευση επισφαλειών στη στεγαστική πίστη των ΗΠΑ, οι ευρωπαϊκές τράπεζες δέχονται σήμερα πιέσεις από διαφορετικά μέτωπα, τα οποία συνθέτουν μια εξαιρετικά δύσκολη συγκυρία. Οι χρηματιστηριακές απώλειες των ευρωπαϊκών τραπεζών από τις αρχές του έτους μέχρι τις 8 Φεβρουαρίου είναι διπλάσιες της αντίστοιχης περιόδου στην κρίση του 2008. Προκειμένου να εξουδετερώσει κάθε αμφιβολία για τυχόν αδυναμία να πληρώσει τους ομολογιούχους της, η Deutsche Bank ανακοίνωσε την Παρασκευή πως προτίθεται να επαναγοράσει ομόλογα χαμηλού κινδύνου 3 δισ. ευρώ και 2 δισ. δολαρίων από τους επενδυτές της, μετά την εκτόξευση του κόστους ασφάλισης από τον κίνδυνο χρεοκοπίας της στο υψηλότερο επίπεδο από το 2011.\nΠτώση της κερδοφορίας από την επενδυτική τραπεζική, αρνητικά επιτόκια στην Ευρωζώνη που πιέζουν τα επιτοκιακά περιθώρια, δικαστικές δαπάνες δισ. ευρώ έπειτα από σειρά σκανδάλων χειραγώγησης των αγορών, «κόκκινα» δάνεια 350 δισ. ευρώ στις ιταλικές τράπεζες και ένας αδύναμος κυβερνητικός συνασπισμός στην Πορτογαλία, που προχώρησε σε επιλεκτικό «κούρεμα» των ομολόγων της Novo Banco, είναι κάποιοι από τους παράγοντες που πιέζουν τις τράπεζες.\nH μάχη για την εξασφάλιση κεφαλαίων φαίνεται αδιάκοπη λόγω των αυστηρότερων κανόνων που ενσωματώνει η Βασιλεία ΙΙΙ σε παγκόσμιο επίπεδο και η τραπεζική ένωση στην Ευρωζώνη σε ευρωπαϊκό επίπεδο. Η μάχη αυτή γίνεται ακόμη δυσκολότερη σε ένα υποτονικό περιβάλλον, με το ΔΝΤ και την Ευρωπαϊκή Επιτροπή να αναθεωρούν προς τα κάτω τις εκτιμήσεις τους για ανάπτυξη στη διεθνή οικονομία και την Ευρωζώνη, αντίστοιχα.\nΑπό τις αρχές του 2016, δηλαδή λιγότερο από ενάμιση μήνα, οι τραπεζικές μετοχές στην Ευρώπη έχουν υποχωρήσει κατά 28%. Στις τελευταίες συνεδριάσεις, οι απώλειες διαμορφώθηκαν στο 10%, με τη μεγαλύτερη εβδομαδιαία πτώση της τελευταίας 18ετίας. Η ανάσα που πήραν στη συνεδρίαση της Τετάρτης κόπηκε απότομα από την ανακοίνωση της γαλλικής Societe Generale την Πέμπτη για χαμηλότερα του αναμενομένου κέρδη το 2016 και πρόσθετες νομικές δαπάνες 400 εκατ. ευρώ το δ’ τρίμηνο του 2015.\nΟι δηλώσεις δεν αρκούν…\nΕτήσιες ζημίες για το 2015 ανακοίνωσαν τον Ιανουάριο η γερμανική Deutsche Bank και η ελβετική Credit Suisse. Οι εκτιμήσεις της CreditSights για ενδεχόμενη αδυναμία της Deutsche Bank να μην καταβάλει κουπόνια στα ομόλογα υψηλού κινδύνου το 2017 κλόνισαν την εμπιστοσύνη των επενδυτών για όλον τον ευρωπαϊκό κλάδο. Εάν επιβεβαιωθεί αυτό το σενάριο, τότε τι μέλλει γενέσθαι για τις υπόλοιπες τράπεζες της Ευρωζώνης;\nΟι διαβεβαιώσεις του υπουργού Οικονομικών της Γερμανίας, Βόλφγκανγκ Σόιμπλε, και του κεντρικού τραπεζίτη Γενς Βάιντμαν, πως η θέση της Deutsche Bank είναι πολύ ισχυρή, δεν ήταν αρκετές για να ανατρέψουν το γενικότερο κλίμα. Ούτε η ανακοίνωση της Κομισιόν πως το σχέδιο για τα «κόκκινα» δάνεια των ιταλικών τραπεζών θα επισημοποιηθεί άμεσα. Οι μετοχές των Βanca Monte die Paschi Siena, Banco Populare, Unicredit, Credit Suisse, Deutsche Bank και Societe Generale έχουν απολέσει από το 35% έως το 60% της αξίας τους από τις αρχές του έτους.\nΗ κερδοφορία των ευρωπαϊκών τραπεζών απειλείται, επίσης, από τα αρνητικά επιτόκια της Ευρωπαϊκής Κεντρικής Τράπεζας στην αποδοχή καταθέσεων από τις εμπορικές τράπεζες. Ανάλογη πολιτική εφαρμόζουν οι κεντρικές τράπεζες της Δανίας, της Σουηδίας και της Ελβετίας. Μέχρι σήμερα, οι ισχυροί τραπεζικοί όμιλοι δεν έχουν περάσει τα αρνητικά επιτόκια στους πελάτες τους. Φοβούνται ότι θα απομακρύνουν τις καταθέσεις τους και θα τις κρύψουν κάτω από το στρώμα των κρεβατιών τους. Αυτήν την εβδομάδα, η κεντρική τράπεζα της Σουηδίας μείωσε ακόμη περισσότερο το επιτόκιο repo από το -0,35% στο -0,5%.\nΟλες αυτές οι προκλήσεις εντάσσονται σε ένα δυσοίωνο μακροοικονομικό περιβάλλον. Η απότομη επιβράδυνση της Κίνας και η δραματική πτώση των τιμών του πετρελαίου έχουν οδηγήσει σε γενικευμένες απώλειες τις αγορές εμπορευμάτων, όπου επενδύουν οι μονάδες επενδυτικής τραπεζικής των μεγάλων ομίλων. Στην καρδιά όλων των προβλημάτων βρίσκεται η εύθραυστη ανάπτυξη στην Ευρώπη, μια κατάσταση που θα μπορούσε να βελτιωθεί και με την αύξηση των δανείων σε επιχειρήσεις και νοικοκυριά.\nΤο Ιράν επιλέγει πληρωμές σε ευρώ\nΚύπρος: Ανάπτυξη 1,6% το 2015\nΣε αχαρτογράφητα νερά οι ευρωπαϊκές τράπεζες\nΝτάισελμπλουμ: «Μεγάλοι οι κίνδυνοι από το χαρτονόμισμα των 500 ευρώ»\nΗ Κομισιόν ερευνά χειραγώγηση της αγοράς ομολόγων ύψους 1,5 τρισ. ευρώ


Η Στοά του Αττάλου βρίσκεται στον αρχαιολογικό χώρο της Αρχαίας Αγοράς της Αθήνας, περίπου 250 μ. ανατολικά του Δίπυλου φράσσοντας σχεδόν τον Έσω Κεραμεικό κατά διεύθυνση Βορρά - Νότο, αποτελώντας έτσι το ανατολικό όριο της αρχαίας αγοράς. Χτίστηκε γύρω στο 150 π.Χ., από τον Άτταλο Β΄, Βασιλέα της Περγάμου, όπως δηλώνεται σε επιγραφή της έξω κιονοστοιχίας, η οποία διατηρείται αποσπασματικά «ΒΑΣΙΛΕΥΣ ΑΤΤΑΛΟΣ ΑΤΤΑΛΟΥ ΚΑΙ ΒΑΣΙΛΙΣΣΗΣ ΑΠΟΛΩΝΙΔΟΣ», κατόπιν δωρεάς του προς την Αθήνα της οποίας και αποτελούσε το μεγαλύτερο σε μήκος αυτοτελές σκεπαστό οικοδόμημά της, ομοίως και το μεγαλύτερο στον ελλαδικό χώρο κατά την αρχαιότητα. Η ανέγερση του αρχαίου κτιρίου της Στοάς ξεκίνησε το 159 π.Χ. και ολοκληρώθηκε μετά από 11 χρόνια, το 148 π.Χ. Το σημερινό κτίριο της Στοάς αποτελεί ανακατασκευή του αρχαίου, ανεγέρθηκε μεταξύ 1953-1956 από την Αμερικανική Σχολή Κλασσικών Σπουδών και στεγάζει το Μουσείο της Αρχαίας Αγοράς. Η Στοά του Αττάλου ήταν, αν όχι το πρώτο, ένα από τα πρώτα και μεγαλύτερα «εμπορικά κέντρα» (με τη σύγχρονη έννοια του όρου) στην αρχαιότητα.\nΑνακτήθηκε από "https://el.wikipedia.org/w/index.php?title=Στοά_του_Αττάλου&oldid=9531694"\nΤελευταία τροποποίηση 17:26, 15 Ιουνίου 2022.


Κοντόσταυλος - Βικιπαίδεια\nΣτρατιωτικό αξίωμα στην ύστερη Βυζαντινή Αυτοκρατορία\nΓια άλλες χρήσεις, δείτε: Κοντόσταυλος (αποσαφήνιση).\nΈνα από τα σπουδαιότερα στρατιωτικά αξιώματα στην ύστερη Βυζαντινή Αυτοκρατορία ήταν ο κοντόσταβλος, ή κοντόσταυλος, που κατείχε ιεραρχικά την τρίτη θέση μετά από εκείνες του Πρωτοστράτορα και του μεγάλου Στρατοπεδάρχη. Στα βυζαντινά κείμενα βρίσκεται με διάφορες παραλλαγές όπως «κοντόσταβλος» και «κοντόσταυλος».\nΕτυμολογικά το αξίωμα αυτό προέρχονταν από το λατινικό comes stabuli, τον κόμη του στάβλου, ένα αξίωμα που επιβίωσε στη βυζαντινή αυλή. Το αξίωμα αυτό υιοθετήθηκε και από τους Φράγκους, από όπου ο όρος «κονόσταυλος» (γαλλ. connétable) εισήχθη στο Βυζάντιο ως αντιδάνειο τον 11ο αιώνα. Κατά τους 11ο-12ο αιώνες φαίνεται να χρησιμοποιήθηκε ως τιμητικό αξίωμα, ή πιθανώς αντικατέστησε τον κόμη του στάβλου. Στην Αυτοκρατορία της Νίκαιας περί το 1250 δημιουργήθηκε το αξίωμα του μεγάλου κονόσταυλου για το μετέπειτα αυτοκράτορα Μιχαήλ Η' Παλαιολόγο, που τοποθετήθηκε ως διοικητής όλων των Φράγκων μισθοφόρων.\nΚατά την Παλαιολόγεια Αναγέννηση το αξίωμα έπαψε να συνδέεται αποκλειστικά με τη διοίκηση μισθοφορικών σωμάτων. Ως τιμητικό αξίωμα, κατείχε την ένατη θέση στην αυλική ιεραρχία, αμέσως μετά τον μεγάλο πριμμικήριο. Επίσης ο τίτλος αυτός απαντάται και στο Δεσποτάτο του Μορέως με ακαθόριστα καθήκοντα.\nΑντίστοιχο αξίωμα στη Δύση υπήρχε μόνο στις Βασιλικές Αυλές και στις Φεουδαρχικές Αυλές όπως οι «κονετάμπλοι» (connétables) της Γαλλίας, οι αντίστοιχοι constables της Αγγλίας και οι «κοντεστάμπιλοι» (contestabili) της Ιταλίας. Οι Γάλλοι κοντόσταυλοι ακολουθούσαν ιεραρχικά αμέσως μετά τον Βασιλέα, η δε προσβολή του προσώπου τους που θεωρούταν ιερό, ενείχε την προσβολή προς τον ίδιο τον Βασιλέα, ιδιότητα που περιήλθε αργότερα στους Πρέσβεις.\nΣτη Δύση το αξίωμα αυτό το κατήργησε ο Βασιλεύς της Γαλλίας Λουδοβίκος ΙΓ΄.\nΑνακτήθηκε από "https://el.wikipedia.org/w/index.php?title=Κοντόσταυλος&oldid=7723240"\nΤελευταία επεξεργασία στις 12 Σεπτεμβρίου 2019, στις 20:39\nΤελευταία τροποποίηση 20:39, 12 Σεπτεμβρίου 2019.


Κακές συνήθειες που βλάπτουν τα μάτια, της Δρ Δέσποινας Κατσώχη - iporta.gr\nΔεν αρκούν ένα ζευγάρι γυαλιά ηλίου ή καθαρές πετσέτες μπάνιου, για να προστατεύσουμε τα μάτια μας. Καθημερινές κακές συνήθειες, αποτελούν εχθρό, που πρέπει να θέσουμε εκτός μάχης.\nΣκουπίζουμε συχνά τα μάτια. Η χειρότερη εκδοχή είναι να το κάνουμε με βρώμικα χέρια. Ακόμη όμως και το καθαρό χαρτομάντιλο, κρύβει κινδύνους. Το εσωτερικό των βλεφάρων και η επιφάνεια του ματιού καλύπτονται από βλεννογόνο, που παράγει συνεχώς βλέννα (βλεννογόνους έχουν και μύτη και στόμα και είναι πολύ ευαίσθητοι). Αν σκουπίζουμε κάθε τόσο τα μάτια μας, τους τραυματίζουμε. Για παράδειγμα, ασθενείς με ξηροφθαλμία, σκουπίζουν συνεχώς τα μάτια τους: ιδιαίτερα το χείλος και το εσωτερικό του βλεφάρου. Αυτό τραυματίζει επώδυνα το βλέφαρο, με αποτέλεσμα σαν αντίδραση να παράγει βλέννα, η οποία προκαλεί επιπλέον φαγούρα και την ανάγκη να σκουπίζουμε τα βλέφαρα.\nΤρίβουμε τα βλέφαρα. Τα βλέφαρα έχουν ως αποστολή να προστατεύουν τα μάτια από ξένα σώματα, τα οποία επικάθονται πάνω σε αυτά (σκόνη, σωματίδια κ.α) Αν τρίψουμε τα μάτια μας, τρίβουμε κι αυτά τα σωματίδια, θέτοντας σε κίνδυνο τον επιπεφυκότα αλλά και τον κερατοειδή μας. Έτσι όμως, σίγουρα θα μολύνουμε τα μάτια μας γιατί μεταφέρουμε μικρόβια που είτε ζουν στην επιφάνεια του προσώπου μας, είτε περιστασιακά στις βλεφαρίδες μας. Μικρόβια μπορεί να μεταφέρουν και τα χέρια μας, «λάφυρο» μιας χειραψίας μ’ έναν άλλο άνθρωπο. Επιπρόσθετα, όταν είμαστε κουρασμένοι, επειδή τα μάτια μας δεν παράγουν αρκετή υγρασία, τα τρίβουμε για να διεγείρουμε τους δακρυικούς αδένες, προκειμένου τα δάκρυα να διατηρήσουν τα μάτια υγρά και καθαρά. Αυτή είναι μία κακή συνήθεια που πρέπει να σταματήσουμε άμεσα.\nΦακοί επαφής. Η χρήση τους έχει κανόνες που πρέπει να τηρούνται απαρέγκλιτα. Βγάζουμε τους φακούς κατά τη διάρκεια του ύπνου, αλλάζουμε τις θήκες τουλάχιστον μια φορά το μήνα και χρησιμοποιούμε μόνο εγκεκριμένα υγρά, τα οποία επίσης αλλάζουμε μία φορά το μήνα. δεν αποθηκεύουμε τους φακούς επαφής σε νερό βρύσης, γιατί μπορεί να περιέχει βακτήρια, τα οποία θα «εμφυτεύσουμε» στη συνέχεια στον κερατοειδή.\nΚολλύρια. Μπορεί περιστασιακά να βοηθούν τα μάτια αλλά μακροπρόθεσμα είναι δυνατόν να προκαλέσουν προβλήματα. Για παράδειγμα, τα κολλύρια κορτιζόνης, αν και αντιμετωπίζουν την όποια φλεγμονή, μακροπρόθεσμα μπορεί ν’ αυξήσουν την ενδοφθάλμια πίεση και να προκληθεί γλαύκωμα που θ’ απειλήσει την όραση.\nSpray μύτης με κορτιζόνη. Αντιμετωπίζουν μεν την αλλεργική ρινίτιδα αλλά και αυτά μπορεί ν’ αυξήσουν την πίεση. Πρέπει να διαβάζουμε προσεκτικά τα φυλλάδια των φαρμάκων, γιατί πολλά περιέχουν κορτιζόνη, την οποία συνδυάζουν με άλλες φαρμακευτικές ουσίες. Βέβαια, δεν αυξάνεται η πίεση σε όλους όσοι χρησιμοποιούν κορτιζόνη: αυτό συμβαίνει περίπου σε έναν στους δέκα ή σε έναν στους είκοσι.\nΑτμοσφαιρική ρύπανση. Τετραπλασιάζει τις πιθανότητες να εκδηλώσουμε ξηροφθαλμία, σε σύγκριση με όσους ζουν σε πιο καθαρά περιβάλλοντα. Για να προστατευθείτε από τον μολυσμένο αέρα, τοποθετήστε στο σπίτι σας φίλτρο αέρα. Αντίστοιχα για ν’ αντιμετωπίστε την ξηρό αέρα, που επίσης βλάπτει τα μάτια, τοποθετείστε υγραντήρα.\nΔυνατός αέρας. Οι ριπές του αέρα, προκαλούν ξηροφθαλμία. Προστατεύστε τα μάτια σας με γυαλιά, τα οποία ιδανικά θα έχουν και προστατευτικά στα πλάγια.\nΠιστολάκι. Ξηροφθαλμία μπορεί να προκαλέσει και ο αέρας από το πιστολάκι με το οποίο στεγνώνουμε τα μαλλιά. Γι’ αυτό ο ανεμιστήρας δεν πρέπει να μας «χτυπά» καταπρόσωπο.\nΚαταπόνηση των ματιών. Οι πολλές ώρες στον ηλεκτρονικό υπολογιστή ή στην τηλεόραση κουράζουν τα μάτια. Το βλέμμα δεν πρέπει να παραμένει προσηλωμένο σ’ ένα συγκεκριμένο σημείο για μεγάλο χρονικό διάστημα. Κάθε δέκα λεπτά κάντε ένα διάλειμμα και βλεφαρίζετε τα μάτια σας, για ν’ αποκτούν την πολυπόθητη υγρασία.


Είμαστε περήφανοι, ευχαριστούμε τον Βαγγέλη Μαρινάκη - PeiraiasNews.gr\n> Είμαστε περήφανοι, ευχαριστούμε τον Βαγγέλη Μαρινάκη\nΕίμαστε περήφανοι, ευχαριστούμε τον Βαγγέλη Μαρινάκη\nΑπόλυτα χαρούμενη, όπως ήταν αναμενόμενο, η Χριστίνα Τσιλιγκίρη μίλησε κατά την άφιξη της ανδρικής ομάδας πόλο στο «Ελ. Βενιζέλος» για τη νέα τεράστια επιτυχία του Θρύλου.\nΗ γενική γραμματέας του Ερασιτέχνη Ολυμπιακού τόνισε ότι είναι όλοι περήφανοι για αυτό που κατάφερε η ανδρική ομάδα πόλο αλλά και τα υπόλοιπα τμήματα του συλλόγου, ευχαριστώντας τον Βαγγέλη Μαρινάκη για τη στήριξή του.\n«Δεν περιγράφεται αυτό που ζω. Ζούμε ένα όνειρο. Δεν έχουμε καταλάβει ακόμα τι έχουμε κάνει. Αγγίξαμε τους ουρανούς της Ευρώπης και κάναμε περήφανους όλους τους Έλληνες. Είμαστε περήφανοι σαν Έλληνες. Κερδίσαμε παγκόσμια μεγαθήρια, δεν έχω να πω πολλά.\nΓια το γεγονός ότι κέρδισε ο Ολυμπιακός το τρόπαιο στην έδρα της Προ Ρέκο:\n«Τα παίρνουμε με το δύσκολο τρόπο, στο γήπεδο των αντίπαλων ομάδων. Είχαμε και εκεί όμως τον κόσμο δίπλα μας. Είναι πραγματικά φανταστικό αυτό που έχει γίνει. Είναι ασύλληπτο πραγματικά τέσσερις ευρωπαϊκοί τελικοί. Σε μία ημέρα παίξαμε δύο τελικούς με διαφορά δύο ωρών, με το γυναικείο και με το ανδρικό βόλεϊ. Είναι οι κόποι όλων αυτών των ετών είναι όλη αυτή η προσπάθεια και είναι όλοι αυτοί οι άνθρωποι, οι οποίοι συνεχίζουν να μας στηρίζουν. Ευχαριστούμε τον Βαγγέλη Μαρινάκη που μας στηρίζει και ζούμε αυτές τις στιγμές».\nΓια το αν ανοίγει πλέον η όρεξη των «ερυθρόλευκων»:\n«Δεν σταματάει αυτό με τίποτα. Γινόμαστε και εμείς ένα μέρος από τους παίκτες. Δεν μας αφήνουν και δεν τους αφήνουμε να μη θέλουμε και να μη συνεχίσουμε για νέες επιτυχίες».\nΜπλατ: Πανέτοιμοι για να πάρουμε κάτι καλό\n23.01.2019 - 16:24\nΤα «μαγικά χαρτάκια» με την Μπαρτσελόνα\n22.01.2019 - 17:21\nΈνας ακόμη θρίαμβος του Τσιτσιπά\n22.01.2019 - 10:07\n3-1 ο Ολυμπιακός τους αιώνιους πελάτες του\nΜε ένα γνωμικό του Σωκράτη πανηγύρισε ο Τσιτσιπάς\nΈτοιμος για ακόμη μία νίκη είναι ο Ολυμπιακός\nΟ ολύμπιος Τσιτσιπάς απέκλεισε τον «βασιλιά» Φέντερερ\n20.01.2019 - 02:30


Το Chat and fun! είναι μια από τις μεγαλύτερες ελληνικές διαδικτυακές κοινότητες με 69,346 μέλη και 2,488,374 μηνύματα σε 79,488 θέματα. Αυτή τη στιγμή μαζί με εσάς απολαμβάνουν το Chat and fun! άλλα 392 άτομα.\nH Agaphbou έγραψε: στις 22:27, 19-12-19:\nΣουρεαλ τρας σε όλο του το μεγαλείο.\nH Aleksa έγραψε: στις 11:59, 24-01-20:


Τη δωρεάν μεταφορά ασθενών ξεκινά ξανά από την Τρίτη 1η Ιουνίου 2021 ο Αντικαρκινικός Σύνδεσμος Κύπρου.\nΗ Υπηρεσία Μεταφοράς Ασθενών ανέστειλε τη λειτουργία της λόγω των περιοριστικών μέτρων κατά της εξάπλωσης του κορωνοϊού και τώρα ξεκινά πάλι τη λειτουργία της μεταφέροντας ασθενείς από όλες τις πόλεις προς το Ογκολογικό Κέντρο της Τράπεζας Κύπρου στη Λευκωσία, τις Ογκολογικές Κλινικές στα Γενικά Νοσοκομεία Λευκωσίας και Λεμεσού και στο Γερμανικό Ογκολογικό Κέντρο στη Λεμεσό.\nΟ αριθμός των ασθενών που θα μεταφέρουν τα λεωφορεία του Συνδέσμου, θα καλύπτει το 50% των συνολικού αριθμού των θέσεων που διαθέτουν, ώστε να τηρούνται αποστάσεις ασφαλείας εντός του λεωφορείου. Θα δίδεται προτεραιότητα σε ασθενείς που χρειάζεται να επισκέπτονται τα ογκολογικά κέντρα καθημερινά για τη θεραπεία τους ή/και δεν έχουν άλλο μεταφορικό μέσο. Στα λεωφορεία του Συνδέσμου θα τηρούνται όλα τα υγειονομικά πρωτόκολλα για την προστασία από τον κορωνοϊο, όπως η χρήση μάσκας, αντισηψία των χεριών, απολύμανση του λεωφορείου κλπ.\nΟι ασθενείς θα μπορούν να δηλώνουν το ενδιαφέρον τους για μεταφορά μέχρι τις 1.00 μ.μ. της προηγούμενη μέρας και θα εξυπηρετούνται με σειρά προτεραιότητας. Τα τηλέφωνα επικοινωνίας για κράτηση θέσης είναι από Πάφο 99549207 (Ανδρέας Σταυρινός) από Λεμεσό 99694213 (Γιώργος Χριστοδούλου) και από Ελ. Αμμόχωστο και Λάρνακα 99561984 (Παναγιώτης Γιωργαλλής).


«Διαβατήριο εμβολιασμού» : Ναι μεν αλλά, από Μέρκελ – Μακρόν - News Quake\nΑρχική Κόσμος «Διαβατήριο εμβολιασμού» : Ναι μεν αλλά, από Μέρκελ – Μακρόν\nΠοιο ήταν το στοιχείο που σφράγισε τη χθεσινή, πρώτη ημέρα της τηλεδιάσκεψης κορυφής των «27»; Ιδού ποια είναι η εκτίμηση του – συνήθως καλά πληροφορημένου – Politico: «Μετά από ένα χρόνο πανδημίας, οι Ευρωπαίοι πολίτες εμφανίζουν μια γενικευμένη κόπωση από τον κορονοϊό, όπως διαπίστωσαν οι ηγέτες της ΕΕ την Πέμπτη. Αλλά και οι ίδιοι οι ηγέτες μοιάζουν μάλλον εξαντλημένοι, καθώς οι δικές τους προσπάθειες να διαχειριστούν την κρίση βρίσκονται διαρκώς αντιμέτωπες με αποτυχίες ή καθυστερήσεις».\nΌσον αφορά στα περιοριστικά μέτρα και την πορεία των εμβολιασμών δεν χρειάζεται να γράψουμε πολλά για να αποδείξουμε του λόγου το αληθές. Ειδικά όσον αφορά στο δεύτερο, τα κακά νέα για τις παραδόσεις από τις εταιρείες δεν σταματούν να έρχονται – κάτι που, εκτός των άλλων, ανάγκασε τους συμμετέχοντες να περιλάβουν στα συμπεράσματα της συνόδου και μια… απειλητική παραίνεση: «Οι εταιρείες οφείλουν να διασφαλίζουν την προβλεψιμότητα όσον αφορά στην παραγωγή εμβολίων και να σέβονται τα χρονοδιαγράμματα για τις παραδόσεις που περιέχονται στις συμβάσεις».\nΚραυγή αγωνίας για τουρισμό\nΚάτι ανάλογο, όμως, φαίνεται πως θα συμβεί και σε ένα άλλο ζήτημα που κυριάρχησε στην ατζέντα των χθεσινών συζητήσεων: Την καθιέρωση του αποκαλούμενου «διαβατηρίου εμβολιασμού», το οποίο ζητούν εναγωνίως και μετ’ επιτάσεως κυρίως οι χώρες του ευρωπαϊκού Νότου (μαζί και η Ελλάδα βεβαίως), σε μια προσπάθεια να σώσουν τη θερινή τουριστική περίοδο – και μαζί τις οικονομίες τους από την ολοκληρωτική καταστροφή.\nΑν και στη σύνοδο έγινε ένα βήμα προς την κατεύθυνση της καθιέρωσης του παραπάνω πιστοποιητικού, αυτό σε καμία περίπτωση δεν σημαίνει πως υπάρχει πλέον σαφής οδικός χάρτης και αυστηρό χρονοδιάγραμμα. Κι αυτό παρά το γεγονός ότι ο Αντόνιο Κόστα, ο πρωθυπουργός της Πορτογαλίας που ασκεί την εξάμηνη περιοδική προεδρία της ΕΕ, εξέφρασε την αισιοδοξία ότι το εν λόγω πιστοποιητικό θα είναι έτοιμο ως το καλοκαίρι.\nΟι δηλώσεις που έκανε η Ανγκελα Μέρκελ στους δημοσιογράφους μετά το πέρας της συνόδου δεν αφήνει περιθώρια αμφιβολιών. Προβάλλοντας ως επιχείρημα το χαμηλό ποσοστό των Ευρωπαίων πολιτών που έχουν εμβολιαστεί (κάτω από το 10% ο μέσος όρος), η καγκελάριος της Γερμανίας ξεκαθάρισε πως αυτό «δεν τίθεται καν τέτοιο θέμα τη συγκεκριμένη στιγμή». Αντ’ αυτού, αρκέστηκε να πει ότι «πρέπει να είμαστε προετοιμασμένοι» ώστε να προκύψει ένα πανευρωπαϊκό ψηφιακό σύστημα πιστοποίησης «σε μερικούς μήνες».\nΠόσοι θα είναι αυτοί οι «μερικοί» άραγε; Από τεχνοκρατικής πλευράς, θα απαιτηθούν τρεις μήνες μέχρι να αναπτυχθεί η βάση δεδομένων που θα υποστηρίζει αυτό το πιστοποιητικό, όπως δήλωσε η Ούρσουλα φον ντερ Λάιεν. Σε πολιτικό επίπεδο, όμως, κάθε άλλο παρά βέβαιο είναι ότι μόλις ολοκληρωθεί αυτό το στάδιο, οι εμβολιασμένοι θα αρχίσουν να εφοδιάζονται με το εν λόγω «διαβατήριο» και να περνούν ελεύθερα τα σύνορα.\nΜπλόκο λόγω εκλογών\nΟι κυρίως υπεύθυνοι πρέπει να αναζητηθούν στο Βερολίνο και το Παρίσι. Η Μέρκελ, για παράδειγμα, είναι φανερό ότι… παίζει άμυνα επειδή γνωρίζει ότι θα προκληθούν έντονες κοινωνικές αντιδράσεις εάν αποκλειστούν από τις παραλίες της Μεσογείου όσοι συμπολίτες της δεν έχουν εμβολιαστεί – είτε γιατί δεν θα έχουν υπάρξει επαρκείς δόσεις είτε επειδή θα ανήκουν στις τάξεις των «αρνητών». Κι αυτό είναι κάτι που δεν θέλει να συμβεί με τίποτα ενόψει των εκλογών του Σεπτεμβρίου – έστω κι αν η ίδια δεν θα είναι υποψήφια.\nΚάπως έτσι σκέφτεται και ο Εμανουέλ Μακρόν, ο οποίος έχει μεγαλύτερο πρόβλημα με τους «σκεπτικιστές» Γάλλους – κάτι που, εκτός των άλλων, οφείλεται και στα προηγούμενα σκάνδαλα με τις φαρμακευτικές εταιρείες που τους έχουν κάνει καχύποπτους. Υπενθυμίζεται, εξάλλου, ότι μετά τη Γερμανία έρχεται και η σειρά της δικής του χώρας να πάει στις κάλπες – στο τέλος της άνοιξης του 2022 – με τον ίδιο να διεκδικεί και μια δεύτερη προεδρική θητεία.\nΘα πέσει, λοιπόν, το «εμβολιαστικό διαβατήριο» θύμα των πολιτικών σκοπιμοτήτων Γερμανίας και Γαλλίας (ενδεχομένως και Ολλανδίας, όπου διεξάγονται εκλογές στις 17 Μαρτίου); Είναι πιθανό – αλλά ας μην ξεχνάμε και το πολύ σοβαρό θέμα των προσωπικών δεδομένων που θέτουν αρκετοί και πρέπει να απαντηθεί πειστικά προτού αρχίσουν να μπαίνουν οι ψηφιακές σφραγίδες.\nΠροηγούμενο άρθροΓεμίζουν γρήγορα οι κλίνες θαλάμων και εντατικής στα νοσοκομεία\nΙνδία – Άλλοι 493 θάνατοι από κοροναϊό – Πάνω από 36...


Η SOFTWeb στο μεγαλύτερο τεχνολογικό event του κόσμου! - Δημιουργία mobile εφαρμογών / mobile application, eshop, ιστοσελίδων, SEO, Voip | Αθήνα, Θεσσαλονίκη, Λάρισα, Αλεξανδρούπολη, Κρήτη, Λονδίνο, Σόφια, Άμστερνταμ, Κύπρος, Γερμανία, Γαλλία, Ισπανία, Ιταλία, Κωνσταντινούπολη\nΗ SOFTWeb στο μεγαλύτερο τεχνολογικό event του κόσμου!\nΕίμαστε υπερήφανοι που μαζί με άλλες 25 Ελληνικές εταιρείες εκπροσωπήσαμε την Ελλάδα επάξια στο μεγαλύτερο τεχνολογικό συνέδριο στον κόσμο! Ευχαριστούμε Fortune Greece, ευχαριστούμε πάνω από όλα όμως την ομάδα μας που όλοι μαζί έχουμε επιτύχει τόσα πολλά!! Έρχονται πολλά πολλά περισσότερα!!!\nΟ Paddy Cosgrave ανέβηκε στην σκηνή φορώντας t-shirt. Χαμογέλασε και γεμάτος αυτοπεποίθηση απευθύνθηκε στο κοινό. Ήταν το μεγαλύτερο που είχε αντικρύσει μέχρι τώρα.\nΌλα άρχισαν το 2009, όταν το συνέδριο του 26χρονου τότε Ιρλανδού συγκέντρωσε 400 άτομα. «Not bad» θα σκέφτηκε. Ίσως γιατί ούτε και ο ίδιος θα περίμενε την εντυπωσιακή συνέχεια. Αυτήν την εβδομάδα, το «Web Summit» άνοιξε τις πύλες του για να υποδεχτεί 22.000 άτομα, 2.000 start-ups, 700 επενδυτές και 1.300 δημοσιογράφους. Με περισσότερους από 500 ομιλητές και πολλά παράλληλα θεματικά Summits, το δημιούργημα του Cosgrave θεωρείται πλέον το μεγαλύτερο τεχνολογικό συνέδριο στην Ευρώπη.\nΈως και τις 6 Νοεμβρίου θα ανέβουν στην σκηνή του μερικοί από τους σημαντικότερους παίκτες του Digital τομέα, υψηλόβαθμα στελέχη κορυφαίων επιχειρήσεων και διασημότητες από το χώρο της μουσικής και του κινηματογράφου.\nΑπό τις Facebook, Google, Dropbox, Evernote, και Foursquare, μέχρι τις Getty Images, Nike, Amazon, Wired και Red Bull, η λίστα είναι ατελείωτη. Πριν λίγες μέρες, μάλιστα, ανακοινώθηκε ότι θα δώσει το «παρών» ως ομιλητής και ο «άσωτος υιός της Ιρλανδίας», ο περίφημος Bono των U2.\nΤο Web Summit αποτελεί σημαντικό γεγονός για όλη τη χώρα. Βλέπεις τα σχετικά banners με την άφιξή σου στο αεροδρόμιο. Στους δρόμους υπάρχει ειδική σήμανση. Στην τηλεόραση παίζουν ρεπορτάζ. Εν μέρει χάρη στην ευνοϊκή φορολογία, η Ιρλανδία έχει εξελιχτεί σε επιχειρηματικό hub και το τεχνολογικό Φεστιβάλ του Cosgrave συμβολίζει με τον καλύτερο δυνατό τρόπο τη νέα, «Μετά Μνημόνιο» εποχή για μια χώρα με πληθυσμό 4.6 εκατ. κατοίκων.\nΓι’ αυτό και κατά τη διάρκεια της πρώτης μέρας του Web Summit, ο πρωθυπουργός Έντα Κένι χτύπησε το καμπανάκι του χρηματιστηρίου των εταιρειών υψηλής τεχνολογίας Nasdaq, δηλώνοντας παράλληλα: «Θέλουμε να προσελκύσουμε εδώ στην Ιρλανδία τους επιχειρηματίες που καινοτομούν, που είναι διατεθειμένοι να πάρουν ρίσκα για να πετύχουν. Επιδίωξή μας είναι να γίνουμε οι καλύτεροι συνεργάτες τους και θα το καταφέρουμε γιατί δεν υπάρχει πιο φιλική προς τους επιχειρηματίες χώρα στην Ευρώπη».\nΣχέδια και όνειρα δεν κάνει, όμως, μόνο η κυβέρνηση της Ιρλανδίας. Κάνουν και οι ελληνικές startups που έσπευσαν να συμμετάσχουν στο Web Summit. Και είναι πολλές!\nΤο Fortune Greece συνάντησε ήδη αρκετές από αυτές και σύντομα θα επανέλθει με ειδικό αφιέρωμα για όλες αυτές τις επιχειρήσεις που διεκδίκησαν και εξασφάλισαν θέση σε αυτήν τη συνάντηση κορυφής. Μέχρι τότε, ας τους ευχηθούμε «καλή επιτυχία» και «καλό pitching». Η αντίστροφη μέτρηση άρχισε. Μία νέα μέρα ξεκινά γεμάτη ευκαιρίες και συναντήσεις με ενδιαφερόμενους πελάτες και επενδυτές.\n« PocketWarp in Web World Expo..\tPocketWarp goes opencoffee! »


Bίντεο: Ντελιβεράδες «παλεύουν» με τα χιόνια – Πάνω από 80 καταγγελίες - Greek Reporting\nΑρχική ΕΛΛΑΔΑ Bίντεο: Ντελιβεράδες «παλεύουν» με τα χιόνια – Πάνω από 80 καταγγελίες\nΤα μηχανάκια τους «σπινιάρουν» στο οδόστρωμα, ο ένας συνάδελφος βοηθά τον άλλο να διασχίσουν την απαιτούμενη απόσταση πηγαίνοντας από τα πεζοδρόμια, ενώ μάχονται με δυνατούς ανέμους και πυκνή χιονόπτωση. Κάποιοι πελάτες μάλιστα, «βαρέθηκαν» να κατέβουν να πάρουν την παραγγελία τους και την παρέλαβαν… ρίχνοντας ένα σχοινί στον ντελιβερά. «Είναι στην κρίση σου να μου δώσεις φιλοδώρημα, όχι όμως να με ξεφτιλίζεις δίνοντας μου ένα σεντ», αναφέρει διανομέας στο βίντεο\n«Πολλοί συνάδελφοι έβγαιναν ακόμα και με τα πόδια, φορτωμένοι με το σακίδιο, διανύοντας τουλάχιστον δύο χιλιόμετρα για να παραδώσουν καφέ και τυρόπιτα. Σημειώθηκαν μικροατυχήματα και τραυματισμοί από διανομείς που είτε γλίστρησαν περπατώντας, είτε τους έφυγαν τα μηχανάκια.\nΗ πλειονότητα των επιχειρήσεων δεν έκαναν delivery, επομένως αυτοί οι λίγοι που εργάζονταν επιφορτίστηκαν με έναν τεράστιο όγκο παραγγελιών. Πρόκειται για αισχροκέρδια και αθέμιτο ανταγωνισμό. Στο βωμό του κέρδους πάτησαν πάνω στην ασφάλεια των εργαζομένων. Μιλάμε για ανήθικη επιχειρηματικότητα», αναφέρει ο Γραμματέας Τύπου & Δημοσίων Σχέσεων ΓΣΕΕ, Δημήτρης Καραγεωργόπουλος στο GRTimes.\n«Τις εικόνες που είδαμε, με διανομείς φορτωμένους με τις παραγγελίες να σέρνουν τα μηχανάκια τους στο χιονιά, ομολογώ ότι δεν τις περιμέναμε. Η κατάσταση στην Αθήνα είναι εγκληματική. Πατινάζ με το μηχανάκι στο οδόστρωμα σημαίνει ανά πάσα ώρα και στιγμή ότι θα υπάρξει νεκρός. Η στάση της κυβέρνησης είναι λάθος. Αφήνουν την κατάσταση στην καλή θέληση των εργοδοτών που το μόνο που τους ενδιαφέρει είναι να κάνουν ταμείο.\nΚανονικά, όπως ακινητοποιούνται νταλίκες και κλείνουν σχολεία, έτσι θα έπρεπε να απαγορευτεί και το delivery. Τις επόμενες μέρες, θα εξετάσουμε ποιοι απειλήθηκαν, αν απολύθηκαν και γενικά αν εφάρμοσαν οι εργοδότες τις απειλές τους και θα κινηθούμε αναλόγως. Ούτε στην Ουγκάντα δεν γίνονται αυτά που είδαμε»,\n«Τι να το κάνουμε όμως εφόσον δύο μέρες οι διανομείς εργάζονταν στο χιόνι; Και μάλιστα, πολλοί επιχειρηματίες δεν καλύπτουν καν τις αποζημιώσεις για τα μηχανάκια. Πολλές φορές τους έχουν ανασφάλιστους και δεν αποζημιώνουν ούτε τους ίδιους με αποτέλεσμα να τρέχουν στα δικαστήρια και να επωμίζονται και τα δικαστικά έξοδα. Πολλοί καταλήγουν στο νοσοκομείο μετά από ατύχημα και βρίσκονται σε κώμα δύο εβδομάδες.\nΔεν έχουν να πληρώσουν ούτε τα έξοδα της αποκατάστασης. Πολλές επιχειρήσεις δε χορηγούν καν μέτρα ατομικής προστασίας, όπως κράνος, αδιάβροχα μπουφάν και άλλα, και έτσι βάζουν χρήματα απ’ την τσέπη τους για να αγοράσουν τα φθηνότερα, ενώ δουλεύουν και για 2,5 ευρώ την ώρα», καταλήγει.\nΠροηγούμενο άρθροΠαναγιώτης – Ραφαήλ: Παίζει και χαίρεται το χιόνι\nΕπόμενο άρθροΗ πρώην σύζυγος του Μαχρέζ πουλάει «ροζ» υλικό της στο OnlyFans\nΚορακάκη για Μπεκατώρου: Αξιέπαινη η πράξη της – Οι θύτες πρέπει...


Δημοσιεύτηκε: Πέμπτη, 15 Απριλίου 2021 16:05\nΤην τελευταία του πνοή άφησε χθες Τετάρτη το βράδυ ο Κωνσταντίνος Ζολώτας, ο ιδρυτής του καταφυγίου "Ζολώτας" και βετεράνος Λιτοχωρίτης ορειβάτης, σε ηλικία 88 ετών, στο αγαπημένο του βουνό τον Όλυμπο, σε μονοπάτι της περιοχής μεταξύ Αγιάννη και Αη-Λιά.\nΤον αποκαλούσαν 13ο Θεό του Ολύμπου, ο οποίος ήξερε το βουνό όσο λίγοι. Στα μονοπάτια του Ολύμπου περπατούσε, ενώ ο σεβασμός και η αγάπη που έτρεφε προς το βουνό των Θεών αποτελεί οδηγό για τις επόμενες γενιές.\n"Πρωτοπόρος στο είδος του, ήταν ο άνθρωπος που μύησε πολλούς στο βουνό. Συμμετείχε και βοήθησε σε πολλές διασώσεις. Συμβούλευε σε καθημερινή βάση όλους τους συλλόγους της Πιερίας και ανέδειξε τον Όλυμπο με τον καλύτερο δυνατό τρόπο. Ανέλαβε το καταφύγιο τη δεκαετία του 50 με επισκεψιμότητα περίπου 200-300 άτομα και κατόρθωσε με το κύρος του να το ανεβάσει στα ύψη. Ήταν, είναι και θα παραμείνει φάρος για όλους εμάς τους συντοπίτες της Πιερίας. Ήταν ένας φίλος του οποίου η μνήμη θα μείνει ανεξίτηλη στη ζωή μας.", δήλωσε στο ThessToday.gr ο πρόεδρος του ΕΟΣ Κατερίνης, Θεόδωρος Τεκιρίδης.\nΠερπατούσε στα μονοπάτια και στις διαδρομές του Ολύμπου ως επίσημος οδηγός του βουνού από το 1959 που πήρε την πρώτη μεταπολεμική άδεια, ως αναρριχητής και διασώστης.\nΒραβεύθηκε από την Ακαδημία Αθηνών το 1995 για την προσφορά του αυτή φέρνοντας σε πέρας πάνω από 110 διασώσεις.\nΔιαχειρίστηκε το καταφύγιο "Σπήλιος Αγαπητός" που βρίσκεται σε υψόμετρο 2100 μ. από το 1954 έως το 2001 με τη Γερμανίδα σύζυγό του Ίρμχιλντ.\nΑπό την πρώτη του ανάβαση στην κορυφή, ο Ζολώτας θυμόταν: "Ήταν Αύγουστος του 1952, με μία παρέα συχωριανούς. Τα εφόδιά μας; Άλλος, ένα κομμάτι φλοκάτη, άλλος, ένα κιλίμι της μάνας του. Πέντε "ξυπόλητοι” ήμασταν, τα καταφέραμε με πολλή υπομονή. Τότε έπεσε η ιδέα να δημιουργήσουμε μία ορειβατική ομάδα, μετέπειτα τμήμα ΕΟΣ Λιτοχώρου".\nΤο μήνυμα του Ελληνικού Ορειβατικού Συλλόγου Λιτοχώρου\n"Στην γειτονιά των αγγέλων και αγαπημένων του ανθρώπων βρίσκεται από χθες ο Κώστας Ζολώτας.\nΟ Ελληνικός Ορειβατικός Σύλλογος Λιτοχώρου εκφράζει τα βαθύτατα συλλυπητήρια στην οικογένεια και τους οικείους του.\nΑποχαιρετούμε έναν φίλο ορειβάτη-αναρριχητή, δάσκαλο, έναν πρωτοπόρο της γενιάς του, έναν άξιο συνεχιστή των οδηγών του Ολύμπου! Ο Κώστας Ζολώτας αποτέλεσε πυλώνα της εξέλιξης του πολιτισμού και της ορειβασίας για τον Όλυμπο, το σπίτι του! Πολλά και σημαντικά τα έργα του, λίγα τα λόγια για να σε τιμήσουμε , θα θυμόμαστε την λεβεντιά σου, το ήθος και την ανθρωπιά σου προσπαθώντας να βαδίσουμε στα χνάρια σου για έναν Όλυμπο όπως τον ονειρεύθηκες!\nΠρόσεχε μας από εκεί ψηλά και οδήγησε μας!"\nΤο μήνυμα του δημάρχου Δίου-Ολύμπου Βαγγέλη Γερολιόλιου\n"Ο Δήμος Δίου-Ολύμπου κατευοδώνει με συγκίνηση σήμερα τον Κώστα Ζολώτα στην τελευταία του ανάβαση προς τις υπέρτατες κορυφές.\nΜε συνέπεια και επαγγελματισμό, από τα μέσα της δεκαετίας του ΄50, ανέδειξε τον Όλυμπο στους τουριστικούς παράγοντες της Ευρώπης, με οργανωσιακή συμπεριφορά πρωτόγνωρη για την τότε μεταπολεμική Ελλάδα. Ως φύλακας και διαχειριστής για δεκαετίες του ορειβατικού καταφυγίου στο "Μπαλκόνι” Ολύμπου, το ταύτισε στη συνείδηση και τη γλώσσα των χιλιάδων επισκεπτών του, με το όνομά του.\nΤώρα που, κατά τον ποιητή, "ο ήλιος τ’ Απριλιού λιώνει τα χιόνια στα βουνά, κι ανθίζει η οξυά κι ο γαύρος" ο Κώστας πήρε για τελευταία φορά το σακίδιο με τις αναμνήσεις και τις ιδέες μιας ολόκληρης ζωής και τράβηξε τ’ αψήλου".\nΕίχε κάνει το σπίτι του εργαστήριο καλλιέργειας κάνναβης!


ΕΠΙΤΡΟΠΗ ΑΛΛΗΛΕΓΓΥΗΣ ΣΤΡΑΤΕΥΜΕΝΩΝ - ΔΙΚΤΥΟ ΕΛΕΥΘΕΡΩΝ ΦΑΝΤΑΡΩΝ ΣΠΑΡΤΑΚΟΣ: Τι δουλειά έχει η φρεγάτα, τα 4 F 16, το C130, τα 3 Apache στην πρόβα πολέμου του ΝΑΤΟ "Bright Star 2018" στην Αίγυπτο;\nΤι δουλειά έχει η φρεγάτα, τα 4 F 16, το C130, τα 3 Apache στην πρόβα πολέμου του ΝΑΤΟ "Bright Star 2018" στην Αίγυπτο;\nΓΙΑΤΙ Η ΚΥΒΕΡΝΗΣΗ ΣΥΡΙΖΑ-ΑΝΕΛ ΔΕΝ ΑΝΑΚΟΙΝΩΝΕΙ ΤΟ ΟΙΚΟΝΟΜΙΚΟ ΚΟΣΤΟΣ ΤΗΣ ΕΛΛΗΝΙΚΗΣ ΣΥΜΜΕΤΟΧΗΣ ΣΤΗΝ ΑΣΚΗΣΗ;\nΠΟΣΑ ΠΥΡΟΣΒΑΣΤΙΚΑ ΑΕΡΟΣΚΑΦΗ ΜΠΟΡΟΥΣΑΝ ΝΑ ΑΓΟΡΑΣΤΟΥΝ ΜΕ ΤΑ ΧΡΗΜΑΤΑ ΑΥΤΑ ΩΣΤΕ ΝΑ ΜΗΝ ΘΡΗΝΟΥΜΕ 100 ΑΝΘΡΩΠΟΥΣ ΣΤΟ ΜΑΤΙ;\nΕνώ η κυβέρνηση ΣΥΡΙΖΑ-ΑΝΕΛ προπαγανδίζει ότι οι Αμερικανοί και οι Βάσεις τους "απομακρύνουν" την πιθανότητα Ελληνοτουρκικού Πολέμου... Στην πραγματικότητα η στρατηγική σχέση του ελληνικού κράτους με τις ΗΠΑ του Προέδρου Τραμπ σημαίνει ακόμη μεγαλύτερη Πολεμική εμπλοκή του Ελληνικού Στρατού που είτε αναλαμβάνει ΧΩΡΟΦΥΛΑΚΑΣ των λαών, είτε συμμετέχει στην επιβολή των ιμπεριαλιστικών σχεδιασμών.\nΑυτό αποδεικνύει και η σημαντική ελληνική συμμετοχή στη μεγάλη, πολυεθνική άσκηση «Bright Star ’18», που διεξάγεται από τις 8/9/2018 με βάση την Αλεξάνδρεια και έκταση σε μέρος της Ανατολικής Μεσογείου και της Αιγύπτου.\nTεράστια η ελληνική συμμετοχή στην στρατιωτική άσκηση «Bright Star 2018» αποδεικνύει ότι η κυβέρνηση ΣΥΡΙΖΑ-ΑΝΕΛ είναι Παράμετρος ΑΣΤΑΘΕΙΑΣ-ΑΠΕΙΛΗ για τους λαούς\nΣτην ανακοίνωση μας "Πολεμικό ηφαίστειο η Ανατολική Μεσόγειος για ΑΟΖ-Κοιτάσματα και μοιρασιά της Συρίας" diktiospartakos.blogspot.com γράφαμε:\n"Στην Ανατολική Μεσόγειο ήδη καταγράφεται σοβαρή συγκέντρωση στρατιωτικών δυνάμεων. Οι ασκήσεις δίνουν και παίρνουν. Τη μεγάλη αεροναυτική άσκηση της Ρωσίας, που λήγει στις 8 Σεπτέμβρη διαδέχεται η Νατοϊκή άσκηση «Bright Star 2018», με τη συμμετοχή μεγάλου αριθμού κρατών, μεταξύ αυτών και των Ελληνικών στρατιωτικών δυνάμεων".\nΠρόκειται για μια τεράστια Άσκηση, Πρόβα Τζενεράλε ιμπεριαλιστικών επεμβάσεων σε Μέση Ανατολή και Αφρική, με καθοριστικό ρόλο των Ελληνικών Ενόπλων Δυνάμεων. Σε μια πολύ επικίνδυνη συγκυρία...\nΕλληνικές Ένοπλες Δυνάμεις που εκπαιδεύονται να επέμβουν στις περιοχές αυτές.\nΑντικείμενο των συνομιλιών που πραγματοποιήθηκαν πρόσφατα μεταξύ του Αρχηγού ΓΕΕΘΑ, Ναύαρχου Ευάγγελου Αποστολάκη ΠΝ και του Αρχηγού του Γενικού Επιτελείου των Ενόπλων Δυνάμεων (ΕΔ) των ΗΠΑ-Chairman of the Joint Chiefs of Staff, General Joseph F. Dunford, US Marine Corps.\nΤαυτόχρονα, αμερικανικό ΜΜΕ αναφέρει ότι οι Ηνωμένες Πολιτείες θα αυξήσουν κατακόρυφα τις ασκήσεις μεταφέροντας περισσότερα στρατεύματα μέσω βάσεων στην Ελλάδα.\nΗ Ελλάδα μετατρέπεται σε μια τεράστια αμερικανική βάση για τα συμφέροντα των ΗΠΑ σε Βόρειο Αφρική, Μ.Ανατολή και Α.Μεσόγειο, σε ένα ΑΘΛΙΟ ΠΟΛΕΜΙΚΟ ΟΡΜΗΤΗΡΙΟ.\nΤο Ελληνικό κράτος διαμέσου των Αξόνων του Πολέμου με Αίγυπτο-Ισραήλ-Κύπρο και την "προνομιακή σχέση" με ΗΠΑ Αναβαθμίζεται στο ΑΝΤΑΓΩΝΙΣΜΟ του με το Τουρκικό κράτος για τις ΑΟΖ-Ενεργειακά Κοιτάσματα, τον έλεγχο εμπορικών-ενεργειακών ροών στρατηγικής σημασίας.\nΚατοχυρώνει ρόλο ΧΩΡΟΦΥΛΑΚΑ των λαών της περιοχής.\nΓια αυτό πρέπει να στέλνει Στρατεύματα και πολεμικά μέσα σε ζώνες προκειμένου να επιβληθούν τα Δόγματα Πολέμου-Καταστολής.\nΗ Πολυεθνική Άσκηση «Bright Star 2018» μας Αποκαλύπτεται με τις χώρες που συμμετέχουν, τις χώρες παρατηρητές, τα σενάρια της, τους Εχθρούς της, το πραγματικό Ιμπεριαλιστικό περιεχόμενο της, την Απειλή για τους λαούς!\nΗ αεροναυτική/χερσαία δραστηριότητα θα διεξαχθεί από τις 8 έως τις 20 Σεπτεμβρίου 2018 στη στρατιωτική βάση Mohammed Najib, και στην θαλάσσια περιοχή της Αν.Μεσογείου.\nΤο σκηνικό, μυρίζει «μπαρούτι» μετά την υπερσυγκέντρωση τόσων πολεμικών πλοίων στην περιοχή, με το Ελληνικό κράτος να συμμετέχει με πολεμικά πλοία, υποβρύχια, αεροσκάφη F-16 και μονάδα των Ειδικών Δυνάμεων, σε μία μεγάλη, από όλες τις απόψεις, άσκηση με προεκτάσεις όμως στα τεκταινόμενα στην Συρία, με διακυβεύματα στην Ανατολική Μεσόγειο για ιμπεριαλιστές, τοπικές δυνάμεις και τεράστιες ενεργειακές εταιρείες.\nΣτρατιωτικοί αναλυτές τονίζουν:\nτο ρωσικό πυραυλοφόρο καταδρομικό «Μάρσαλ Ουστίνοφ” «κλείδωσε», την βρετανική βάση του Ακρωτηρίου, σε μια κίνηση που είναι αποκαλυπτική των προθέσεων των Ρώσων για τον ρόλο που θα επιτρέψουν να διαδραματίσουν οι δύο βάσεις στην Κύπρο. Σημειώνουν ότι τα ρωσικά συστήματα του καταδρομικού ελέγχουν πλήρως τον εναέριο χώρο της βάσης και σημαδεύουν τυχόν αεροσκάφη που θα θελήσουν να απογειωθούν για επιδρομή κατά της Συρίας.\nΣημασία όμως έχει να δούμε και ποιες χώρες κλήθηκαν στην Αίγυπτο να συμμετάσχουν ως παρατηρητές: ο Λίβανος, η Ρουάντα, το Ιράκ, το Πακιστάν, η Ινδία, η Κένυα, η Τανζανία, η Ουγκάντα, η Λαϊκή Δημοκρατία του Κονγκό, το Τσαντ, το Τζιμπουτί, το Μάλι, η Νότια Αφρική, ο Νίγηρα, η Σενεγάλη και ο Καναδάς. Δεν είναι τυχαίο ότι την ίδια περίοδο εντείνεται ο ανταγωνισμός των ΗΠΑ με την Ρωσία, αλλά κυρίως με την Κίνα στην Αφρική!\nΠρέπει να επισημάνουμε ότι οι ΗΠΑ με πρόεδρο τον Τραμπ εκδηλώνουν συγκεκριμένο ιμπεριαλιστικό-επιθετικό σχεδιασμό. Η Αίγυπτος έχει κεντρική θέση στους σχεδιασμούς τους τόσο για τη Μέση Ανατολή, όσο και για την Αφρική!\nΩστόσο, αμέσως μετά την άφιξη του Προέδρου Ντ. Τραμπ στην εξουσία, είχαμε την επιστροφή της αμερικανο-αιγυπτιακής στρατιωτικής εκπαίδευσης. Η κυβέρνηση του προέδρου Ντόναλντ Τραμπ αποφάσισε να αποδεσμεύσει στρατιωτική βοήθεια ύψους 195 εκατομμυρίων δολαρίων προς την Αίγυπτο. Η χορήγηση της αμερικανικής στρατιωτικής βοήθειας προς την Αίγυπτο είχε ανασταλεί εν μέρει το 2013 από την προηγούμενη κυβέρνηση των ΗΠΑ, υπό τον δημοκρατικό πρόεδρο Μπαράκ Ομπάμα, εξαιτίας της αιματηρής καταστολής των υποστηρικτών του πρώην προέδρου Μοχάμεντ Μούρσι, πριν αποκατασταθεί τον Μάρτιο του 2015. Ανέρχεται σε περίπου 1,3 δισεκ. δολάρια τον χρόνο. Βεβαίως, η Αίγυπτος έχει οικοδομήσει σχέσεις και με την Ρωσία, προχωρώντας σε μεγάλες αγορές όπλων.\nΗ ουσία είναι ότι, Ρωσία και ΗΠΑ με την δικαιολογία των «στρατιωτικών ασκήσεων” μετέφεραν μεγάλες δυνάμεις σε μια περιοχή όπως η Α.Μεσόγειο που ήδη «βράζει”, και όλα τα ενδεχόμενα είναι ανοικτά για τις προθέσεις αμφοτέρων των αντιπάλων.


ΤΟ ΚΑΣΕΤΟΦΩΝΟ ΤΗΣ ΝΤΑΛΙΚΑΣ: Splendido Hotel\nΚαλημέρα λουλούδια μου μαγιάτικα.\nΣήμερις είναι Πέμπτη του γιαραμπή, λίγες μέρες πλέον πριν τας εκλογάς και λίγες ώρες πριν το πάρτυ της ακυβερνησίας-οικονομικής ενίσχυσης του Δελτίου Θυέλλης, που θα λάβει χώρα (θεού θέλοντος και ΜΑΤ τε και Αλμπάνη επιτρεπόντων) στην ΛΟΚΟΜΟΤΙΒΑ (Μπόταση και Σολωμού) στας Εξάρχειας Νήσους από ώρα αργά κι'όσο πάει.\nΑλλά αυτά αργότερα.\nΓια την ώρα κιθάρα. Κι'όποιος λέει κιθάρα εννοεί ή τον Paco de Lucia ή τον Al di Meola. Ή και τους δύο μαζί (όπως εννοάει η νταλίκα).\nΚι'αν ο πρώτος είναι ο αδιαμφισβήτητος αυτοκράτορας της latin-flamenco κιθάρας, ο Al Laurence Dimeola είναι (χωρίς την παραμικρή ένσταση) ο ηγέτης των πιστών της Jazz/World fusion κιθάρας.\nΚάτι σαν το ηλεκτρικό alter ego του ισπανού, ο ιταλο-αμερικάνος κιθαρίστας καταπιάνεται με τον jazz και world fusion ήχο της κιθάρας, που στα χέρια του κυριολεκτικά κελαηδάει.\nΑπ'τα 1976 μέχρι σήμερα, μας έχει χαρίσει 23 albums. Πριν λοιπόν κάνω ένα αφιέρωμα (σε τουλάχιστον δύο μέρη), θέλω σήμερα να σας χαρίσω το καλύτερό μου απ'αυτόν τον λεβέντη. Πρόκειται για το τέταρτο κατά σειρά studio album του, το Splendido Hotel, που ηχογραφήθηκε μεταξύ Νοέμβρη 1979 και Μάρτη 1980 και κυκλοφόρησε πριν ακριβώς 32 χρόνια, στις 10 Μάη του 1980 σε διπλό LP, από το οποίο και θα το ακούσουμε.\nΜην πούμε πολλά. Ας αφήσουμε τη μαγεία να βγει απ'τις νότες.\nΝα πούμε μόνο, πως στον δίσκο αυτό συμμετέχουν, εκτός των άλλων, δύο τεράστιοι θρύλοι της μουσικής : ο Κύριος Les Paul (κιθάρα στο Spanish Eyes) και ο μάγος του πιάνου Κύριος Chick Corea (ακουστικό πιάνο στα κομμάτια 2, 4 και 10).\nBianca's Midnight Lullaby\nΕτικέτες Al di Meola, Album, Jazz Fusion, Latin Jazz, World Fusion


Ανακάλυψη.Επειδή απλά " Όποιος Ψάχνει …Βρίσκει! ": Καθαρά Δευτέρα με βροχές και καταιγίδες - χιόνια στα ορεινά\nΚαθαρά Δευτέρα με βροχές και καταιγίδες - χιόνια στα ορεινά\nΜε ισχυρές βροχές και καταιγίδες θα γιορτάσουμε την Καθαρά Δευτέρα. Ο καιρός θα παρουσιάσει επιδείνωση από τα δυτικά και θα επηρεάσει σταδιακά όλη τη χώρα. Ο καιρός θα βελτιωθεί από την Τρίτη.\nΑναλυτικότερα, ισχυρές βροχές και καταιγίδες αναμένεται να σημειωθούν αρχικά στο Ιόνιο και προς το μεσημέρι στην Ήπειρο, τη δυτική Στερεά και την Πελοπόννησο και από το απόγευμα στη δυτική Μακεδονία, την κεντρική Μακεδονία, τη Θεσσαλία, την κεντρική Στερεά και το βραδύ στην ανατολική Στερεά, την Εύβοια, την ανατολική Μακεδονία, τη Θράκη και τα νησιά του βόρειου και ανατολικού Αιγαίου.\nΤην Καθαρά Δευτέρα ισχυρές βροχές και καταιγίδες θα σημειωθούν αρχικά σε όλη τη χώρα. Χιόνια θα πέσουν στα κεντρικά και βόρεια ορεινά (από 1.000 μέτρα). Σταδιακά από το απόγευμα τα φαινόμενα σε όλα τα δυτικά θα ασθενήσουν και μέχρι αργά τη νύχτα και στις υπόλοιπες ηπειρωτικές περιοχές.


Ολυμπιακός: "Από προπονηταράς... μυρωδιάς ο Μαρτίνς -... - Sportdog.gr - Αθλητικά Νέα | Ειδήσεις | Sport\n08/10/21 - 21:43\n"Από προπονηταράς... μυρωδιάς ο Μαρτίνς - Λάθος η Θύρα 7 - Απαντήσεις Σεμέδο και... νέος Γκιλιέρμε"\nΗ μεγάλη πώληση στο Λιμάνι και η "μάχη" με ΠΑΟΚ, ΑΕΚ και Παναθηναϊκό. Σούπερ ανάλυση για την εικόνα του Ολυμπιακού στα τελευταία παιχνίδια, την κριτική στον Πορτογάλο προπονητή και τους παίκτες που έχουν ξεχωρίσει μέχρι τώρα. Τι θα γίνει με τον Ρούμπεν Σεμέδο και όσους δεν έχουν παίξει ακόμα.\nΟλυμπιακός: Σε όλα τα ανοιχτά θέματα γύρω από τους Πειραιώτες αναφέρθηκε σε συνέντευξη του, στο sportdog, ο Αντώνης Κόκκινος του stoiximaview δημοσιογράφος που ασχολείται με το ρεπορτάζ των Ερυθρόλευκων.\nΠώς βλέπει την ομάδα μέχρι στιγμής, ποια είναι η άποψή του για όσα μουρμουρίζονται για τον Πέδρο Μαρτίνς και πότε θα ανοίξει το ροτέισον; Τι γίνεται με τους οπαδούς και τη διοίκηση του Ολυμπιακού και πώς βλέπει Παναθηναϊκό, ΑΕΚ και ΠΑΟΚ;\n"Θετικό πρόσημο η ομάδα - Μυρωδιάς την Κυριακή ο Μαρτίνς - Θα κρεμάσει ο Ολυμπιακός"\nΑντώνη, ποιο είναι σχόλιό σου για τον Ολυμπιακό σε αυτή την πρώτη περίοδο της σεζόν;\nΗ ομάδα ξεκίνησε νωρίς στα προκριματικά, αυτό είχε σαν αποτέλεσμα να μην μπορέσει ο Πέδρο Μαρτίνς να δουλέψει όπως θέλει και λόγω των πολλών προβλημάτων που προέκυψαν, ανάμεσα σε διαδοχικά σημαντικά παιχνίδια. Θετικό πρόσημο θα έβαζα, μιας και έχει δείξει ότι έχει πολλά περιθώρια βελτίωσης στη συνέχεια.\nΥπάρχει μια απροσδιόριστη μουρμούρα γύρω από τον Πέδρο Μαρτίνς που φτάνει και στα όρια της ανοιχτής κριτικής. Γιατί βλέπουμε αυτή η πίεση, η φθορά προς τον Πορτογάλο, αν και δια στόματος Βαγγέλη Μαρινάκη υπάρχει απόλυτη στήριξη;\nΕντάξει στην Ελλάδα έχουμε συνηθίσει αυτή την κατάσταση. Λες και δίνει ο Μαρτίνς εξετάσεις στον πάγκο του Ολυμπιακού μετά από τρία χρόνια. Την Κυριακή είναι... μυρωδιάς και την Πέμπτη είναι προπονητάρα. Ο κόσμος δεν έχει υπομονή και ειδικά ο κόσμος του Ολυμπιακού είναι απαιτητικός, αλλά αυτό φτάνει στο όριο της παράνοιας. Αρχές Οκτώβρη και να είναι στα «κόκκινα» σε φόρμα δεν γίνεται. Δεν υπάρχει και λόγος να γίνει αυτό, διότι θα «κρεμάσει» σε κρίσιμη περίοδο μετά.\n"Λάθος της Θύρας 7 - Τα βρήκαν με Μαρινάκη - Τότε θα ανοίξει το ροτέισον"\nΜετά το ντέρμπι με τον Παναθηναϊκό υπήρξε ανακοίνωση της ΠΑΕ κατά μερίδας οπαδών και, λίγες μέρες μετά, υπήρξε απάντηση από τη Θύρα 7. Παρότι στον Ολυμπιακό δεν μας έχουν συνηθίσει σε τέτοια φαινόμενα, μπορεί να βρισκόμαστε μπροστά σε μια συνθήκη που έχει εμφυλιακά στοιχεία;\nΜου έκανε και εμένα μεγάλη εντύπωση όλο αυτό που έγινε, αλλά πιστεύω ότι με τις απαραίτητες συζητήσεις θα λυθεί το θέμα. Ο κόσμος του Ολυμπιακού και η Θύρα 7 έχει αποδείξει εδώ και πάρα πολλά χρόνια ότι είναι ο 12ος παίκτης της ομάδας. Έκαναν λάθος με το να ανάψουν καπνογόνα και να κοπεί ο ρυθμός, αλλά δεν φταίνε τα καπνογόνα για την ισοπαλία. Να ξέρουμε και τι λέμε έτσι.\nΕίναι γεγονός ότι η κριτική που ασκείται στον Μαρτίνς αφορά, μεταξύ άλλων, και το γεγονός ότι δεν έχει ανοίξει το ροτέισον. Παίκτες όπως ο Κούντε, ο Μπα, αλλά ακόμα και ο Βρουσάι ή ο Λόπες που ήρθε για βασικός και αναντικατάστατος, είτε δεν είναι ακόμα έτοιμοι είτε δεν έχουν ευκαιρίες.\nΟ Μαρτίνς έχει δείξει ότι για να συμπεριλάβει έναν παίκτη στο ροτέισον, πρέπει πρώτα να κάνει αυτά που θέλει στο γήπεδο. Να είστε σίγουροι ότι θα μπουν σύντομα και οι υπόλοιποι στο ροτέισον. Θυμηθείτε την περίπτωση του Γκιγιέρμε, που άργησε να μπει, αλλά δεν ξανά βγήκε μέχρι να φύγει με μεταγραφή.\n"Απορώ με Αγκιμπού - Απαντήσεις από Σεμέδο - Αυτό μου έκανε εντύπωση στον ΠΑΟΚ"\nΟ Αγκιμπού είναι μια ξεχωριστή κατηγορία από μόνος του φέτος;\nΠραγματικά απορώ πως άφησε η Λιλ αυτόν τον παίκτη να φύγει σε τέτοια ηλικία και πως δεν έκαναν κίνηση άλλες ομάδες από την Γαλλία και όχι μόνο. Μέχρι τώρα δείχνει ότι είναι «λύρα 100», αν αναλογιστούμε και την ηλικία του. Έχει τρομερά περιθώρια εξέλιξης.\nΠες μου δύο πράγματα για τον Σεμέδο, που αναμένεται να επιστρέψει για να, λογικά, πωληθεί. Τι ζητάει ο Ολυμπιακός, από πού θα μπορούσε να προκύψει ενδιαφέρον, γενικά τι γίνεται με την περίπτωσή του;\nΗ ποιότητα του Σεμέδο είναι αδιαμφισβήτητη και το έχει αποδείξει. Ο χαρακτήρας του όμως γνωρίζαμε ότι είναι λίγο... έντονος, να το πω κομψά. Καθαρά στο αγωνιστικό κομμάτι, γιατί τα υπόλοιπα δεν θέλω να τα σχολιάσω, ο Σεμέδο θα έχει την ευκαιρία να δώσει... απαντήσεις μέσα στο γήπεδο και είναι στο χέρι του να το κάνει. Τόσο ο ίδιος, όσο και ο Ολυμπιακός μακροπρόθεσμα (βλέπε καλοκαίρι) θα βγουν κερδισμένοι σε μια ενδεχόμενη μεταγραφή. Το να μην παίζει δεν κάνει καλό σε κανέναν, ειδικά αν αναλογιστούμε και το μεγάλο συμβόλαιο που έχει.\nΤέλος, πες μου δύο λόγια για το πώς βλέπεις φέτος την ΑΕΚ, τον Παναθηναϊκό και τον ΠΑΟΚ που είναι οι άλλοι τρεις μεγάλοι τού ελληνικού πρωταθλήματος.\nΗ ΑΕΚ έχει δυναμώσει αρκετά και αυτό είναι θετικό γιατί θα προσφέρει μεγαλύτερο ανταγωνισμό στο πρωτάθλημα. Την περιμένω ακόμα καλύτερη στη συνέχεια. Ο ΠΑΟΚ μπορεί να μην ενισχύθηκε όπως έπρεπε, κάτι που μου έκανε εντύπωση μιας και περίμενα περισσότερες κινήσεις, αλλά ο Λουτσέσκου είναι εγγύηση στον πάγκο. Πιστεύω οι μεταγραφές θα έρθουν τον χειμώνα, μιας και θα διεκδικεί το πρωτάθλημα. Ο Παναθηναϊκός με έχει μπερδέψει είναι η αλήθεια, έχει μεταπτώσεις στην απόδοση του, αλλά σίγουρα είναι καλύτερος από πέρσι. Τον περιμένω και αυτόν βελτιωμένο στην πορεία. Θα έχουμε ανταγωνιστικό πρωτάθλημα.\nΔΙΑΒΑΣΤΕ ΕΠΙΣΗΣ: "Σε κακή κατάσταση ο Γκάρι Ροντρίγκες - Θα φύγει νύχτα από Ολυμπιακό - Καταστροφή με Πρίγιοβιτς"


Nooda Organics Mini Σαμπουάν-Μπάρα για Ξηρά Μαλλιά με Βασιλικό και Ροζ Γκρέιπφρουτ 30gr – Cherry me\nΑρχική σελίδα / Mini Σαμπουάν-Μπάρα για Ξηρά Μαλλιά με Βασιλικό και Ροζ Γκρέιπφρουτ\nMini Σαμπουάν-Μπάρα για Ξηρά Μαλλιά με Βασιλικό και Ροζ Γκρέιπφρουτ\nΤα Nooda Shampoo Bars είναι 100% vegan, cruelty free, sls free και χωρίς φοινικέλαιο και συσκευάζονται σε οργανικά βαμβακερά πουγκάκια.\nΧειροποίητα σε μικρές παρτίδες στην Ισπανία.\nΈνα υπέροχο σαμπουάν ενυδάτωσης για ξηρά και σγουρά μαλλιά φτιαγμένο με κάνναβη και λάδι σπόρου chia και εμπλουτισμένο με εκχυλίσματα βασιλικού και ροζ γκρέιπφρουτ. Αυτό σαμπουάν είναι φυσικό, απαλλαγμένο από θειικά άλατα, σιλικόνες και είναι εντελώς vegan και cruelty free.\n∙ Μπορείς να χρησιμοποιήσεις κατευθείαν την μπάρα στα βρεγμένα σου μαλλιά. Ξεκινώντας από το κρανίο και καταλήγοντας στις άκρες.\n∙ Ένας άλλος τρόπος να χρησιμοποιήσεις την μπάρα είναι να τρίψεις την μπάρα μεταξύ των βρεγμένων σου χεριών και μετά με τα δάχτυλά σου ως χτένα να το απλώσεις στα μαλλιά σου.\n∙ Κάνε ένα απαλό μασάζ στο κρανίο και τα μαλλιά.\n∙ Ξέπλυνε καλά και αν χρειαστεί επανάλαβε.\nΑπίστευτα ενυδατικό, αυτό το μαλακό βούτυρο τρέφει υπέροχα το τριχωτό της κεφαλής και τα μαλλιά.\nΕμπλουτισμένο με μέταλλα, βιταμίνες και αντιοξειδωτικά, αυτό το σκληρό βούτυρο είναι εξαιρετικά ενυδατικό, θρέφει και προστατεύει τα μαλλιά και το τριχωτό της κεφαλής, δίνοντας λάμψη και απαλότητα.\nΥδρολυμένη πρωτεΐνη σίτου:\nΠλούσια σε vegan πρωτεΐνες και αμινοξέα, αυτό το συστατικό είναι εξαιρετικό για την προστασία και θρέψη των μαλλιών μας, βασικό συστατικό για υγιή μαλλιά!\nΠανθενόλη (Vitamin Pro B5):\nΠροστατεύει τα μαλλιά και το τριχωτό της κεφαλής, επιδιορθώνει τα κατεστραμμένα μαλλιά και δίνει λάμψη. Η βιταμίνη Pro B5 ηρεμεί επίσης τα ερεθισμένα τριχωτά της κεφαλής.\nΚαι όμως μία mini μπάρα μπορεί να κάνει τη δουλειά που κάνουν 1,5 μπουκάλια συμβατικών υγρών σαμπουάν και δεν έχεις και το πλαστικό. Φυσικά εξαρτάται από το πόσοι άνθρωποι τη χρησιμοποιούν και πόσο συχνά λούζονται.\nΓια να έχει μεγαλύτερη διάρκεια ζωής:\n∙ Μην αφήσεις την μπάρα πάνω σε λιμνούλα νερού.\n∙ Φύλαξέ τη σε μία καλά στραγγισμένη βάση για σαπούνια.\n∙ Να παίρνει αέρα, ώστε να στεγνώνει καλά μεταξύ των χρήσεων.\n∙ Αν η μπάρα σου “πάρει” νερό και γίνει κολλώδης, απλά άφησέ την σε μία βάση για σαπούνια για μερικές μέρες να στεγνώσει καλά.\nΙσοθειονικό νάτριο κοκοϋλ (SCI), κοκαμιδοπροπυλ βεταΐνη (CAPB), δεκακυλ γλυκοσίδη, ελιικό Cetearyl, ελιικό σορβιτάνη, στεατικό οξύ, βούτυρο βουτυροσπερμίου parkii (Βιολογικό Shea Butter) Βούτυρο σπόρου κακάο Theobroma (Βιολογικό βούτυρο κακάο), πρωτεΐνη Coco-caprylate , Citrus aurantium bergamia oil oil (Bergamot Essential Oil), Foeniculum vulgare dulce fruit oil (Sweet Fennel Essential Oil), Tocopherol (Vitamin E), Panthenol (Vitamin Pro B5), Dehydroacetic acid, Benzyl alcohol (Eco Preservative), Kaolin, Illite (Pink Clay), Cetearyl alcohol, Behentrimonium methosulfate, Limonene *, Linalol *, Citral * * απαντάται φυσικά σε αιθέρια έλαια.\nΣαμπουάν για ξηρά μαλλιά nooda\nMini Σαμπουάν-Μπάρα για Κανονικά Μαλλιά με Μάραθο και Περγαμ...\nPatchouli Lover - Μπάρα Σαπουνιού\nMini Σαμπουάν-Μπάρα για Ξηρά Μαλλιά με Βασιλικό και Ροζ Γκρέ...\nTotal price: €23,70


Κουτούζης - Φυσικά θαλάσσια σφουγγάρια - Η εταιρεία\nΗ εταιρεία μας ασχολείται με την επεξεργασία και τις εξαγωγές φυσικών σπόγγων από το 1930. Αποτελούμε τους μεγαλύτερους εξαγωγείς σπόγγων στην Ελλάδα, επεξεργαζόμαστε χιλιάδες κιλά κάθε χρόνο και μπορούμε να ανταποκριθούμε σε όλες τις παραγγελίες, ανεξάρτητα από το μέγεθος του ζητούμενου εμπορεύματος.\nΓενικά, τα σφουγγάρια προέρχονται από τη Μεσόγειο θάλασα, την Καραϊβική, τις Φιλιππίνες και τον κόλπο του Μεξικό. Ειδικευόμαστε στο Μεσογειακό σφουγγάρι, το οποίο χαρακτηρίζεται από τη μεγάλη ανθεκτικότητά του, τη μοναδική του ποιότητα και τα ξεχωριστά χαρακτηριστικά.\nΤα προϊόντα μας είναι το Καπάδικο, ο Μανταπάς και το Λαγόφυτο, που προέρχονται από τη Μεσόγειο θάλασσα (το Αιγαίο πέλαγος και τις βόρειες ακτές της Αφρικής) και θεωρούνται τα πιο διαδεδομένα είδη.\nΗ εξαγωγική μας δραστηριότητα εκτείνεται σε ολόκληρο τον κόσμο και στους πελάτες μας συγκαταλέγονται οι μεγαλύτερες εταιρείες του τομέα.\nΣυνδυάζουμε την ποιότητα των σφουγγαριών μας με ανταγωνιστικές τιμές, με στόχο την ικανοποίηση του πελάτη.\nΣημείωση: Τα σφουγγάρια άλλων προελεύσεων δε διαφέρουν, σε μεγάλο βαθμό, από τα Μεσογειακά, όσον αφορά στην εμφάνιση. Επειδή αυτό είναι παραπλανητικό, πρέπει πάντα να αναζητάτε τους καλύτερους και πιο αξιόπιστους προμηθευτές


Μπορεί πριν από έναν μήνα περίπου ο Γιάννης Στάνκογλου σε συνέντευξή του στη Real News αποκάλυπτε πώς τα μελλοντικά του σχέδια δεν περιλάμβαναν τη σειρά του ΑΝΤ1 «Άγριες Μέλισσες». Η δεύτερη σεζόν της σειράς δεν θα είχε Θωμά Κυπραίο και άρα δεν θα είχε και Γιάννη Στάνκογλου. Ωστόσο, τα πράγματα άλλαξαν πολύ μετά την επέλαση της πανδημίας του κορονοϊού.\nΟ Γιάννης Στάνκογλου εμφανίστηκε σε ζωντανή σύνδεση από το σπίτι του στην εκπομπή «Πρωινό» και ξεκαθάρισε τα περί αποχώρησής του από τις «Άγριες Μέλισσες». Όπως αποκάλυψε ο ηθοποιός τα γυρίσματα έχουν σταματήσει εδώ και περισσότερο από έναν μήνα, αλλά η επικοινωνία του με τους συναδέλφους του είναι καθημερινή. «Περιμένω να πάω στο πλατό στις “Άγριες Μέλισσες” για να κουρευτώ», ανέφερε ο Γιάννης Στάνκογλου.\nΟ Γιάννης Στάνκογλου μιλώντας για όσα είχε δηλώσει σχετικά με την αποχώρησή του από τις «Άγριες Μέλισσες», είπε: «Κατ’ αρχήν δεν είναι κάτι προσωπικό δικό μου. Με τη Μελίνα τη Τσαμπάνη από τις αρχές των γυρισμάτων συζητάγαμε που θα πάει αυτός ο χαρακτήρας και είχαμε δώσει ένα deadline κάπου στο καλοκαίρι». Όπως συμπλήρωσε λόγω του κορονοϊού, «Τώρα όλα έχουν πάει λίγο πίσω, επί δύο μήνες δεν έχουν γίνει γυρίσματα και δεν ξέρουμε πώς θα συνεχιστεί όλο αυτό το πράγμα».\nΗ δήλωση – ανατροπή για την αποχώρησή του από τη σειρά\n«Εγώ δεν θέλω καθόλου να φύγω από τη σειρά, περνάω πολύ ωραία», είπε ο Γιάννης Στάνκογλου και κάπου μας ξάφνιασε. «Ποιος θέλει να φύγει από κάτι το οποίο είναι πολύ ωραίο και πολύ πετυχημένο;», διευκρίνισε ο Γιάννης Στάνκογλου για τις «Άγριες Μέλισσες».\n«Ήταν και ο δικός μου φόρτος εργασίας τέτοιος όταν μιλάγαμε. Είχα σκοπό να κάνω πράγματα και το καλοκαίρι και τον επόμενο χειμώνα και είχαν δρομολογηθεί ήδη. Οπότε με κάποιον τρόπο οι συμφωνίες που κάναμε μεταξύ μας, ήταν ότι ο Κυπραίος ως χαρακτήρας θα είναι μέχρι το καλοκαίρι», είπε χαρακτηριστικά. Και έγινε κατανοητός. Όταν όλα τα σχέδια πάνε πίσω, η καλύτερη αντίδραση είναι να τα επαναπροσδιορίσεις.\nΕίναι δεδομένο πως τα σχέδια του ηθοποιού αλλά και όλης της παραγωγής έχουν αλλάξει. Καθώς τα γυρίσματα έχουν σταματήσει, «Τα 150 επεισόδια που ήταν να δείξει ο ΑΝΤ1 μέχρι το καλοκαίρι, φαντάζομαι δεν μπορεί να τα δείξει, οπότε θα πάει και του χρόνου αυτή η ιστορία», όπως είπε. «Όταν οι χαρακτήρες παραμένουν ζωντανοί, άξιοι παρακολούθησης για το κοινό, αλίμονο, θα θέλω κι εγώ να ακολουθήσω σε κάτι τέτοιο» είπε χαρακτηριστικά. Όπως σχολίασε η σεναριογράφος της σειράς Μελίνα Τσαμπάνη «είναι τόσο έξυπνη που μπορεί ακόμη και δίδυμο αδερφό του Κυπραίου να εμφανίσει».\nΟ Γιάννης Στάνκογλου αποκαλύπτει για τη σχέση του Θωμά και της Ελένης στις «Άγριες Μέλισσες»\nΌπως ήταν επόμενο μια συνέντευξη με ηθοποιό από τις «Άγριες Μέλισσες» περιείχε και ένα spoiler. Η αποκάλυψή του αφορά τη σχέση του χαρακτήρα που υποδύεται, του Θωμά Κυπραίου και της Ελένης Σταμίρη που υποδύεται η Μαρία Κίτσου. Όπως είπε ο Γιάννης Στάνκογλου οι ηθοποιοί δεν γνωρίζουν την εξέλιξη της ιστορίας παρά για λίγα επεισόδια μπροστά. Θα είναι, λοιπόν, μαζί ο Θωμάς και η Ελένη;\nΟ Γιάννης Στάνκογλου αποκάλυψε: «Γίνεται προσπάθεια να είμαστε μαζί και ερχόμαστε αρκετά κοντά, ως εκεί που έχω διαβάσει εγώ».


Stars Planet: Οι μορφές ασφάλισης και ποιες είναι απαραίτητες σήμερα - TheNewspaper.gr\n-176 min. ago-Που μπορείτε να κάνετε δωρεάν rapid test τη Δευτέρα 26/7\n-166 min. ago-Σε κατάσταση έκτακτης ανάγκης η Σαρδηνία\n-118 min. ago-Θάνατος 54χρονου λουόμενου στη Χαλκιδική\n-116 min. ago-Ασθενής σεισμική δόνηση “κούνησε” τη Λάρισα το βράδυ της Κυριακής\n-109 min. ago-Ο προέδρος της Τυνησίας κλείνει το Κοινοβούλιο και αποπέμπει τον πρωθυπουργό\n-99 min. ago-Σεισμός 3,4 Ρίχτερ στη Λάρισα\n-87 min. ago-Λάρισα: «Ντοκιμαντέρ-“ύμνος” στη Θεσσαλική Αστυνομία» – Πρώτη παγκόσμια προβολή σε ένα γεμάτο Κηποθέατρο (φωτο-βίντεο)\n-84 min. ago-Μέγας Πανηγυρικός Εσπερινός στη Δράκεια\n-80 min. ago-Ξυλοκόπησαν βάναυσα 15χρονο – Η μητέρα του «επικήρυξε» τους δράστες\nΠοιες μορφές ασφάλισης χρειάζεσαι πραγματικά;\nΟ άνθρωπος κατά τη διάρκεια της ενήλικης ζωής του, αν καταφέρει να επιβιώσει μέχρι τα βαθιά γεράματα, περνάει από πέντε στάδια:\nα. Μετεφηβεία-ενηλικίωση (από 18 έως 25-30).\nβ. Δημιουργία οικογένειας (από 30 έως 40-45).\nγ. Οικογένεια με μεγάλα παιδιά (από 40 έως 55-60).\nδ. Πριν από τη συνταξιοδότηση (από 60 έως 65-70).\nε. Συνταξιοδότηση (από 65-70 και άνω).\nΣε καθεμία από αυτές τις φάσεις αντιμετωπίζει μεταβολές στο εισόδημά του και προσπαθεί να τις εξισορροπήσει ώστε να επιτύχει σταθερό επίπεδο κατανάλωσης (μτφρ: life-cycle hypothesis).\nΠοιος θα σε βοηθήσει σ’ αυτό;\nΣε αυτή την προσπάθεια βοηθάει η ασφάλιση. Δεν είναι τίποτε άλλο από την πρόνοια του ανθρώπου να μεταθέσει σε κάποιον άλλο (ασφαλιστική εταιρεία), έναντι αμοιβής (ασφάλιστρο), την υποχρέωσή του να βρει διαθέσιμο ποσό ανά πάσα στιγμή στο μέλλον, όταν κάποιος κίνδυνος απειλήσει την πορεία του και το ταμείο είναι μείον. Αυτή η διαδικασία σχεδιάζεται, λέγεται «χρηματοοικονομικός σχεδιασμός» (μτφρ: financial planning) και σκοπό έχει να ικανοποιήσει τις ανάγκες, τις επιθυμίες και τα όνειρα του καθενός ξεχωριστά.\nΠοια βασικά είδη ασφάλισης υπάρχουν;\n> Αναγκαία; Βεβαίως, αν απαιτείς κάποιο επίπεδο αξιοπρέπειας τη δύσκολη ώρα του προβλήματος υγείας σου γνωρίζοντας την κατάντια του δημόσιου συστήματος.\n> Είδη ασφαλίσεων υγείας: Υπάρχουν άπειρα προγράμματα για όλες τις ανάγκες (για επισκέψεις σε γιατρούς, διαγνωστικές εξετάσεις, νοσηλείες με συμμετοχή του ασθενή στο κόστος ή χωρίς κ.λπ.).\n> Προσοχή: Στους όρους συμβολαίων πλέον δεν υπάρχουν ψιλά γράμματα. Όμως, ακόμη κι αν ψάξεις στο Διαδίκτυο, είναι απαραίτητη η συνεργασία με επαγγελματία σύμβουλο που θα σε οδηγήσει στην εταιρεία με τις καλύτερες υποδομές και διαδικασίες.\n> Συμβουλή: Ένας νέος, που σπάνια πάει σε γιατρούς, ίσως δεν είναι αναγκαίο να έχει full πρόγραμμα, αλλά μόνο νοσοκομειακό, ειδικά αν εργάζεται σε εταιρεία που παρέχει ομαδική κάλυψη υγείας. Αντίθετα, ένας οικογενειάρχης, με μικρά παιδιά ή ένας «σιτεμένος» πρέπει να έχει και πρωτοβάθμια περίθαλψη. Για τη νοσοκομειακή περίθαλψη μπορείς να επιλέξεις πρόγραμμα με μικρή ποσοστιαία συμμετοχή δική σου στα έξοδα νοσηλείας (10-20%) ή άλλο με απαλλασσόμενο ποσό από την ασφαλιστική (1.000-2.000 ευρώ), δηλαδή επιβάρυνση δική σου στα έξοδα νοσηλείας μέχρι αυτό το ποσό. Αυτό προτείνεται αφενός γιατί το δημόσιο ταμείο σού δίνει στα ιδιωτικά νοσοκομεία ένα ποσό ανάλογα με τη βαρύτητα της περίπτωσης, αφετέρου γιατί κατεβάζεις το κόστος του προγράμματος αρκετά.\n> Αναγκαία; Οπωσδήποτε, ειδικά αν υπάρχουν εξαρτώμενα μέλη ή μεγάλες δανειακές υποχρεώσεις. Το κεφάλαιο κάλυψης το ορίζεις με βάση τις ανάγκες σου.\n> Είδη ασφαλειών ζωής: Υπάρχουν αυτές που λήγουν μετά από κάποια έτη και σκοπό έχουν να καλύψουν μια συγκεκριμένη περίοδο με υψηλές οικονομικές υποχρεώσεις ή αυτές που έχουν ισόβια διάρκεια και δημιουργούν αποταμίευση σε περίπτωση εξαγοράς, αλλά είναι πολύ ακριβότερες.\n> Προσοχή: Πρέπει να ορίσεις σαφώς τους δικαιούχους στο συμβόλαιο για να μην υπάρχουν προβλήματα (συμβολαιογραφικά) όταν επέλθει ο κίνδυνος.\n> Συμβουλή: Εκτός του ότι οι δικαιούχοι θα έχουν ένα σημαντικό κεφάλαιο για να συνεχίσουν τη ζωή τους, έχεις σκεφτεί ότι ίσως είναι και ο πιο ανώδυνος οικονομικά τρόπος για να μεταβιβάσεις την ακίνητη περιουσία στα παιδιά σου; Αφού αποτιμήσεις το κόστος μεταβίβασης βάζοντας και κάτι παραπάνω, καθότι δεν ξέρεις τι σου ξημερώνει με το ελληνικό κράτος, ασφαλίζεσαι γι’ αυτό το ποσό χωρίς να πληρώσεις κάποιο φόρο. Όταν συμβεί το μοιραίο, οι δικαιούχοι παίρνουν το κεφάλαιο και, αφού πληρώσουν το φόρο που αναλογεί, παίρνουν την περιουσία στα χέρια τους και μπορεί να μείνει και κάτι για να συγχωρέσουν τα πεθαμένα σου.\n> Αναγκαία; Πλέον ναι, καθότι με 384 ευρώ εθνική σύνταξη, τα γεράματα δε βγαίνουν.\n> Είδη προγραμμάτων: Υπάρχουν αυτά που κάποιος ξέρει εξαρχής τι θα πάρει και υπολογίζονται με ένα εγγυημένο τεχνικό επιτόκιο. Πλέον αρχίζουν να εκλείπουν, καθώς τα επιτόκια είναι μηδενικά και δεν είναι εύκολες οι εγγυήσεις. Υπάρχουν κι αυτά που επενδύουν σε αμοιβαία κεφάλαια με δυνατότητα τοποθέτησης σε όλες τις αγορές του κόσμου.\n> Προσοχή και συμβουλή: Το πρόγραμμα πρέπει να σχεδιαστεί σύμφωνα με το επενδυτικό προφίλ του καθενός και να παρακολουθείται με συνέπεια τροποποιώντας τις επενδυτικές επιλογές αν χρειαστεί.\n> Αναγκαία; Αν υπάρχει δάνειο, οπωσδήποτε. Αλλά μήπως δεν υπάρχει για όλους μας ο κίνδυνος κλοπής, φωτιάς, σεισμού, διαρροής σωληνώσεων κ.λπ.;\n> Είδη ασφαλιστηρίων: Κάποια καλύπτουν σύμφωνα με το κεφάλαιο που ορίζουμε βάσει της τρέχουσας αξίας ανακατασκευής και άλλα καλύπτουν με αξία ανά τετραγωνικό σε πρώτο κίνδυνο, δηλαδή μέχρι το ανώτατο όριο που ορίζεται στο συμβόλαιο χωρίς άγχος υπασφάλισης.\n> Προσοχή: Αν ασφαλιστείς με κεφάλαιο, να επικαιροποιείς την αξία ακόμη και κάθε χρόνο.\n> Συμβουλή: Καλό είναι να προτιμήσεις πρόγραμμα με τις λιγότερες ή καθόλου απαλλαγές όπου είναι εφικτό, δηλαδή να μη συμμετέχεις εσύ στην αποζημίωση. Είναι λίγο ακριβότερο, αλλά αξίζει το κόστος.\n> Αναγκαία; Φυσικά, καθότι υποχρεωτική.\n> Είδη ασφαλιστηρίων: Καλό είναι να υπάρχουν και επιπλέον καλύψεις, όπως για φωτιά, κλοπή, φυσικά φαινόμενα, οδική βοήθεια κ.λπ., με ιδιαίτερη προσοχή στα όρια καλύψεων και στις απαλλαγές.\n> Προσοχή: Μην αφήνεις το όχημα ανασφάλιστο, γιατί ξεκινά να εφαρμόζεται ο νόμος με τα βαριά πρόστιμα και με αφαίρεση πινακίδων και άδειας. Υπάρχουν πλέον πολύ φτηνές ασφαλίσεις, ακόμη και με όριο χιλιομέτρων ανά χρόνο.\nΣυμβουλή: Μην εμπιστεύεσαι το οικονομικότερο –ειδικά σε άγνωστες εταιρείες– αλλά το καλύτερο δυνατόν πρόγραμμα με προσιτό κόστος και σε αναγνωρισμένη εταιρεία για να μην εκπλαγείς τη δύσκολη στιγμή.\nΗ Νατάσα Μορφογιάννη για τον καταυλισμό των Ρομά στον Άναυρο Βόλου\nΚλειστά αύριο τα σχολεία στον Δήμο Βόλου με απόφαση Μπέου\nΑργύρης Κοπάνας: Στη Νέα Αγχίαλο την τελευταία ημέρα του χρόνου για ανταλλαγή ευχών με τους επαγγελματίες και την τέλεση δύο πολιτικών γάμων\nΒαριά «καμπάνα» σε Λαρισαίο για οδήγηση υπό την επήρεια μέθης στον Βόλο


Ελλάδα και Αλβανία συμφώνησαν προχθές να συνεργαστούν για τη διαλεύκανση της υπόθεσης και σε αυτό το πλαίσιο εντάσσεται η μετάβαση του Έλληνα αξιωματούχου.\nΠαράλληλα, η οικογένεια του Κατσίφα έχει ήδη υποβάλει αίτημα παραλαβής της σορού του, ενώ ο πατέρας του θα μεταβεί αύριο στα Τίρανα συνοδευόμενος από τους δικηγόρους της οικογένειας. Η Εισαγγελία Τιράνων έχει ήδη απορρίψει το πρώτο αίτημα της οικογένειας για παράδοση της σορού καθώς οι έρευνες βρίσκονται ακόμα σε εξέλιξη.\nΣημειώνεται ότι σύμφωνα με τα αλβανικά ΜΜΕ, οι ειδικές δυνάμεις της χώρας έχουν στη διάθεσή τους βίντεο στο οποίο καταγράφεται το περιστατικό από την ώρα που κλήθηκαν στο σημείο μέχρι τη στιγμή που ο Κατσίφας έπεσε νεκρός από τους πυροβολισμούς τους.\nΟι Αρχές της Αλβανίας υποστηρίζουν ότι στο συγκεκριμένο βίντεο, οι Αλβανοί κομάντος φαίνονται να καλούν τον 35χρονο να παραδοθεί αλλά εκείνος αρνείται και ανοίγει πυρ, στρέφοντας το όπλο του στον αέρα. Ακολούθως οι κομάντος της RENEA ανοίγουν πυρ εναντίον του 35χρονου Έλληνα.


Cadena SER: Δεν υπολογίζεται από τη Λεβάντε ο Λούνα - 04/08 20:27 : aek365\nΤρίτη 04 ΑΥΓ 2020 - 20:27 41 ΣΧΟΛΙΑ\nΤι αναφέρουν οι Ισπανοί για τον 29χρονο αριστερό μπακ που απασχολεί την ΑΕΚ\nΙσπανικά ΜΜΕ αναδημοσιεύουν το σχετικό ρεπορτάζ για τον Αντόνιο Λούνα και το ενδιαφέρον της ΑΕΚ για τον 29χρονο αριστερό μπακ. Σύμφωνα με τον Cadena SER μάλιστα, ο ποδοσφαιριστής που πέρυσι έπαιξε δανεικός στην Ράγιο Βαγιεκάνο αλλά ανήκει στη Λεβάντε με την οποία έχει συμβόλαιο ως το καλοκαίρι του 2021, δεν υπολογίζεται στο Ciutat de València και μπορεί να αποχωρήσει. Η ΑΕΚ όχι μόνο παρακολουθεί την περίπτωση του Λούνα στενά αλλά έχει προχωρήσει σημαντικά, ενώ να σημειώσουμε πως ο παίκτης μπορεί να αποχωρήσει από τη Λεβάντε, από την στιγμή που δεν υπολογίζεται κάτι που αναφέρουν και οι Ισπανοί, καταβάλλοντας ένα ποσό.\nioannis64AEK - 4/8/2020 23:15\nΥπάρχει ένας προβληματισμός κυρίως σε σχέση με το γιατί δεν τον υπολογίζει η Λεβάντε, η οποία ως μέγεθος αλλά και ως ομάδα καθαρά ποδοσφαιρικά, είναι κατώτερη από την ΑΕΚ αντικειμενικά. Θέλει να απαλλαγεί από το συμβόλαιο του ή παίζει κάτι άλλο; Κατά τα άλλα, εμπιστευόμαστε τον Ίλια Ίβιτς, βέβαια.\nAEK9 - 5/8/2020 17:03\nπολλοι συχνοι τραυματισμοι ,αν δε κανω λαθος -καθε σεζον τα τελευταια 5 χρονια -για αυτο και θελει 3χρονο συμβολαιο (για να μη παιζει με το αγχος μη παθει τπτ) ,κατα τ αλλα ομως νομιζω πως ειναι παιχτης που αμα δεν ειχε το ιστορικο με τους τραβματισμους ουτε που θα πλησιαζε Ελλαδα , το αν αξιζει το ρισκο εξαρταται απο πολλους παραγοντες\nEyeOfEagle - 5/8/2020 17:21\nΚαι ο Τσιγκρι αν δεν ειχε θεμα με τραυνατισμους, μονο για διακοπες θα ερχοταν στην Ελλάδα όπως ο Ροναλντο\nEyeOfEagle - 5/8/2020 09:48\nΠατάτε λιγο γη μερικοί... Η Λεβάντε παίζει σε ενα πρωταθλημα μακραν ανώτερο απο το ελληνικό και παίκτες σε τέτοιες ομάδες οι φθηνότεροι κοστιζουν 5 μυρια... Ο Λουνα ειναι σε μια ηλικία και εχει ενα γιατρικό ιστορικό που προφανώς δεν εχει θέση σε ενα τετοιο πρωταθλημα οπως ειχε μερικά χρονια πριν! Αντικειμενικά λοιπόν η ιστορία στατιστικά μας εχει δείξει οτι τέτοιοι παίκτες οταν έρχονται στην Ελλάδα, γίνονται βασικότατοι και αναντικαταστατοι....\n2121AEK - 5/8/2020 05:45\nΜια παιχτουρα κοιταξαμε στην μεταγραφικη περιοδο αλλα μαλλον δεν ασχολουνται πλεον....\nΜΠΟΥΑ.... ο μονος που πραγματικα αξιζει να παρει η ΑΕΚ....\nΠαικτης απο το ΠΑΝΩ ΡΑΦΙ...με ποιοτητα και παιρνει τη φανελα σπιτι του....\nAkadimiaPlatona21 - 4/8/2020 23:57\nΌλοι μαζί ρεεεεε! Λούνα Λούνα τους έσκισες την...γούνα!\nnikos21_96 - 4/8/2020 22:42\nΡε μάγκες συγγνώμη που επεμβαίνω. Αλλά δε γίνεται να έρθει ο Μαρτσέλο ή ο Τίρνει στην Ελλάδα. Τι λέμε τώρα;;; Δηλαδή προτασεται ένας ποδοσφαιριστης από Λα Λίγκα και Πρέμιερ Λιγκ με γεματες χρονιές και σε μια ηλικία που μπορεί να σου παιξει 3 χρόνια μπαλίτσα... Το αν θα βγει είναι άλλο θέμα. Όμως τέτοιες κινήσεις δείχνουν ότι βρισκόμαστε σε καλό δρόμο!!!\nvictor21R - 4/8/2020 23:49\nΑδερφε αυτο δεν ειναι κριτηριο. La Liga επαιζε και ο Καραμπελας με τον Βυντρα...\nFamilia 9®11 - 4/8/2020 22:38\nΓκρινιάζουμε το καλοκαίρι για να μην γκρινιάζουμε τον χειμώνα.\nalouminoxarto - 4/8/2020 23:36\nΚαι οπως παρατηρεί κανεις από μια βόλτα στις παραλίες, κάθε πράγμα στον καιρό του και ο Κοέλιο τον Αύγουστο\nAEK_Karditsa - 4/8/2020 23:32\nΡε παιδιά τι γκρίνια αν έχει καταντήσει κουραστική η μεταγραφολογία της ομάδας άλλο τόσο καταντήσαμε και εμείς κουραστικοί.Χωρίς να δούμε ένα παίκτη τον βγάλαμε άκυρο δηλαδή που εμείς ξέρουμε καλύτερα από τον Ίβιτς τον παίκτη που τον παρακολουθεί τόσο καιρό και κόβει καλύτερα το μάτι μας. Μπορεί όντως να μην είναι καλός όμως ο Ίβιτς παίρνει το ρίσκο και κρίνεται. Ας στηρίξουμε την ομάδα και ας σταματήσουμε την μιζέρια μόνο κακό κάνουμε στην ομάδα. Η κριτική μας κάνει... σίγουρα καλύτερους αλλά να δούμε πρώτα τα αποτελέσματα και μετά να κρίνουμε\nvagaslanis - 4/8/2020 22:35\nΜαγκες το στοιχημα με τον συγκεκριμενο δεν ειναι το αν ειναι καλος αλλα οι τραυματισμοι κ επειδη κ τον Λοπεζ τον φοβαμαι παιζει να μεινουμε χωρις αριστερο μπακ παλι μες στη χρονια.\nzompinio22 - 4/8/2020 22:30\nΑδέρφια μου στο προηγούμενο άρθρο σας είπα πως μόνο ελεύθερο θα τον πάρουμε και αυτόν αλλιώς δεν πρόκειται, δεν θα δώσει φραγκο για μεταγραφηην χαλάτε τσάμπα και αυτό το καλοκαίρι σας.. ΜΟΝΟ ΑΕΚ ΠΑΝΤΟΥ ΚΑΙ ΠΑΝΤΑ ΜΕ Η ΧΩΡΙΣ ΔΡΑΧΜΉ ΑΕΚ ΜΙΑ ΖΩΗ!!!\nMoschato21 - 4/8/2020 21:44\nΘυμιζει εντονα καλοκαιρι του '17 το φετινο. Ηταν απιστευτα τα πραγματα που ειχαν γραφτει τοτε για Λοπες και Λιβαγια απο καποιους, περι αναππληρωματικων του Λεβαδειακου της Ισπανιας κτλ.\nTSAROS21 - 4/8/2020 22:25\nΤον Λιβάγια τον λέγανε χοντρό και ότι δεν θα μπορεί να στρίψει και τι κάνουμε με τέτοιους παίκτες πρωτάθλημα δεν παίρνεις.. Η εξέλιξη της σεζόν πλέον στην ιστορια\nMike 94 - 4/8/2020 21:32\nΑδέρφια πραγματικά συγνώμη αλλά έχει γίνει κουραστικό αυτό. Δηλαδή φτάσαμε να απαξιώνουμε παίκτη πριν καν έρθει και παίξει ένα δεκάλεπτο. Χόρια ότι απαξιώνουμε και αποθεωνουμε κάθε παίκτη ανά αγωνιστική ξανά και ξανά. Θυμάμαι είχε έρθει ο Σιμάο και έκανε μια ομολογουμένως καλή ενέργεια και έβγαλε ασίστ από το κέντρο και τον βαφτίσαμε Ζιντάν. Μετά από τρεις αγώνες γουναρικο.. και ο Αραούχο δεν υπολογίζεται από κάποια Λας Πάλμας Β εθνικής αλλά αμάν κάνετε να έρθει.. είπαμε λίγο... υπομονή να τον δουμε τον άνθρωπο\nAndreas295 - 4/8/2020 22:22\nΑκριβώς αυτό φίλε Mike. Έχω γράψει κάνα δύο φορές τις τελευταίες μέρες σχόλια που τα σβήνω πριν τα στείλω γιατί αναρωτιέμαι τι σημασία έχει να πας κόντρα στην απαξίωση των πάντων. Βγαίνει το όνομα του Λούνα, αμέσως γκρίνια, λες και τον ξέραμε κι από χτες. Ας αφήσουμε να κάνει τις επιλογές της η ομάδα και κρίνουμε. Έχουμε ικανό τεχνικό διευθυντή και ικανό προπονητή και δεν τους έχουμε χαρίσει ούτε 1 μέρα έμπρακτης εμπιστοσύνης τώρα που τρέχουν οι εξελίξεις. Το σημαντικό είναι οι... παίχτες που θα έρθουν να κουμπώνουν στο πλάνο της ομάδας και όχι να έρχονται παίχτες που δε θα παίζουν εκεί που είναι πραγματικά καλοί. Κι εγώ θέλω να έχουμε 22 "Λιβάγια" στην ομάδα αλλά δε σημαίνει ότι πρέπει να χαλάω τον κόσμο επειδή δεν τους έχουμε. Να καταλάβω τη γκρίνια αν γραφόταν ότι πάμε να πάρουμε κάποιον γνωστό και κακό παίχτη. Τώρα να γράφεται κάποιος άγνωστος σε μας με θητεία στην Πριμέρα και στην Πρέμιερ και να ξενερώνουμε μονομιάς, ε δεν το καταλαβαίνω όσο και να θέλω. Κι εγώ δεν βγήκα να πανηγυρίσω, αλλά δε χαλάστηκα κιόλας. Το να μετατρέπουμε την άγνοια σε αφορισμό δε βοηθάει κανέναν πιστεύω.\nMike 94 - 4/8/2020 22:45\nΦίλε Ανδρέα να τα στέλνεις γιατί γέμισαν παντου τα σχόλια μιζέρια. Συγνώμη για την έκφραση αλλά κάνουμε που κάνουμε όλοι κριτική, τουλάχιστον να την κάνουμε όταν τον έχουμε δει τον παίκτη και έχουμε άποψη. Εκτός αν κάποιος παρακολουθούσε εντατικά Β Ισπανίας και έχει ολοκληρωμένη γνώμη\nMike 94 - 4/8/2020 22:44\nΦίλε andrea να τα στελνεις γιατί γέμισαν τα σχόλια μιζέρια. Συγνώμη για την έκφραση αλλά όλοι κάνουμε που κάνουμε κριτική\nChrAEK - 4/8/2020 22:08\nΠέστα φίλε μου. Πρέπει να μάθουμε επιτέλους να κρίνουμε από αυτά που βλέπουμε στο γήπεδο. Και όχι σε 2-3 αγώνες, αλλά σε βάθους χρόνου. Εγώ πλέον δε κοιτάω ούτε ονόματα, ούτε καριέρα. Το πόσο θα αποδόσει ο καθένας δεν έχει να κάνει μόνο με το βιογραφικό του, αλλά το πόσο θα κολλήσει με ομάδα και προπονητή. Στο κάτω κάτω πόσοι παίκτες πασίγνωστοι δεν έπιασαν σε ομάδες. Ας δούμε λοιπόν και μετά ας κρίνουμε. Αν δεν κάνουν αυτοί που θα αποκτηθούν, τότε να ζητήσουμε ευθύνες και αλλαγές, που... θα έχουμε και όλα τα δίκια του κόσμου.\nevo21 - 4/8/2020 21:43\nΦαντασου να περναμε Σαβεβσκι,, και να ειχαμε τετοια συμπεριφορα πριν τον δουμε.\nTSAROS21 - 4/8/2020 21:41\nΑκριβως δεν ξέρουμε αν θα είναι καλός ή όχι αλλά σταματήστε λίγο την γκρίνια. Δεν κάνουμε μεταγραφές Όχι που πάμε! Κάνουμε και λέμε είναι παλτο.. ηρεμηστε λιγο Και έχουμε και Λοπεζ θα μοιράζονται προφανώς τον χρονο\n3_Genies_AEK - 4/8/2020 22:18\nΚαλησπέρα, προσωπικά θα προτιμούσα να έχουμε έναν βασικό σε κάθε θέση, με 2 βασικούς σε νευραλγικές θέσεις του άξονα, και όσο το δυνατό περισσότερους μικρούς μέσα από την ΑΕΚ ως backups. Δίνοντας τους σποραδικές ευκαιρίες ευκαιρίες. Οι μικροί για να ανέβουν πρέπει να παίξουν δίπλα σε παιχταράδες, αλλιώς δεν βγαίνουν. Δίνοντας τους δανεικούς δεν έχει πετύχει σχεδόν ποτέ. Όσοι δεν αρπάξουν την ευκαιρεία τους να φεύγουν και να έρχονται νέες φουρνιές. Κάποια στιγμή πρέπει να επενδύσουμε σε... νέους παίχτες. Δεν τον ξέρω τον παίχτη αλλά αν είναι ερωτηματικό θα προτιμούσα να δω ένα νέο παιδί σε 4-5 παιχνίδια στο αριστερό μπακ. Τόσα παίρνουν οι προπονητές και διευθυντές μας πιστεύω ότι μπορούν να βρουν μια ισορροπία και να δώσουν και ευκαιρίες σε νέα παιδιά.\nevo21 - 4/8/2020 21:56\nΚαι Ivi Lopez μετα , δεξι εξτρεμ Λεβαντε. Για παμε Ιλια.\nHakuna_matata - 4/8/2020 21:08\nΝα μην υπολογίζεται παίκτης από κάποια Λεβάντε και να τον θέλει για βασικό αριστερό Μπακ η ΑΕΚ...που κατάντησες ΑΕΚαρα μου\nVan Propersie - 4/8/2020 21:43\nΗ κάποια Λεβάντε, αυτή τη στιγμή από την ΑΕΚ θα έπαιρνε με το ζόρι 3 παίκτες (τους γνωστούς 3) και αυτούς όχι για βασικούς αλλά για το rotation.\nΣτο πάγκο στα περισσότερα παιχνίδια είχε το Ραντόγια (ναι το γνωστο), γιατί στη θέση του παίζει ο Βούκσεβιτς που τον πήρε με 9 χαρτιά από την Μπράγκα. Στα χαφ έχει παίκτες που και ο τελευταίος να... ερχόταν (ο πιτσιρικάς Πεπελου), θα μας ανέβαζε επίπεδο (οι Μπαρντί, Καμπάνια, Μελέρο απλά δεν έρχονται Ελλάδα).\nΣτα εξτρέμ έχει να σκουπίζει τον πάγκο ο Ερνάνι που παρακαλούσαμε να 'ρθει επί 1.5 χρόνο.\nΕίπαμε όλοι είμαστε ΑΕΚ, αλλά να πατάμε και λίγο γη. Η Εσπανιόλ που έπεσε, έχει μια ενδεκάδα παίκτες (τουλάχιστον) που δεν μπορεί να τους χτυπήσει ούτε ο γαύρος. Η διαφορά επιπέδου των πρωταθλημάτων, των ποδοσφαιριστών και των οικονομικών μεγεθών, δε συγκρίνονται.\nHakuna_matata - 4/8/2020 23:01\nΑυτό που λες φίλε μειώνει την ΑΕΚ και μόνο...πριν 12-15 χρόνια που είχα Σκόκο, Μπλάνκο, Λυμπερόπουλο, Ριβάλντο, Ζήκο, Έμερσον, Σορεντινο, Δέλλα, Μαϊστόροβιτς,ντιοπ κ.α. κατά καιρούς κάτι Λουνα και ερνανι ούτε από έξω δεν θα περνούσαν...δεν τον κρίνω τον παίκτη,δεν τον ξέρω καν αλλά με χτυπάει άσχημα να είναι ο εκλεκτός για αριστερό Μπακ ένας παίκτης που πέρσι έπαιζε δανεικός στην β Ισπανίας με 20 συμμετοχές και 10+ τραυματισμούς τα τελευταία πέντε χρόνια...\nVan Propersie - 4/8/2020 23:55\nΔε μειώνω καμία ΑΕΚ φίλε μου, αποτυπώνω την πραγματικότητα. Η κάποια Λεβάντε πριν μία επταετία πέρασε αέρα με 3αρα μέσα - έξω το γαύρο στους 32 του Europa. Δεν υπάρχει κάποια Λεβάντε όταν μιλάμε για τέτοια πρωταθλήματα και τέτοιου επιπέδου ομάδες. Η Εσπανιόλ που τερμάτισε τελευταία έχει για φορ το Ραούλ Ντε Τόμας που τον πήρε με 23 εκατομμύρια το Γενάρη από την Μπενφίκα. Έχει παίκτες όπως ο Ρόκα, ο Ναντερ, ο Πεντρόσα, ο Βάργκας, ο Μελεντο, ο Καμπρέρα (που ήθελε ο Μανόλο) και ο Καλέρο που δεν... πατάνε το πόδι τους στην Ελλάδα.\nΜιλάμε για χαώδη διαφορά επιπέδου πρωταθλημάτων, όπου το ελληνικό σαν πρωτάθλημα πιθανότατα είναι χειρότερο από τη Σεγούντα.\nΗ ΑΕΚ στα χρόνια της επιστροφής έχει δώσει 2 εκατομμύρια για Λιβάγια, 1.5 για Σιμάνσκι, και 1.2 για τους δανεισμούς του Αραούχο. Με τέτοια ποσά, οι αγορές πρέπει να είναι τσεκαρισμένες πως θα αποδώσουν (value for money), γιατί η οικονομική πολιτική της ΠΑΕ δε χωράει λάθη σε τέτοια ανοίγματα (ασχέτως αν έχουν γίνει την τελευταία διετία).\nΟι επιλογές που έχει ως ομάδα η ΑΕΚ είναι είτε ελεύθεροι, είτε πιτσιρικάδες με σχετικά χαμηλό κόστος που πιστεύει ότι θα της βγει ο παίκτης, είτε ποδοσφαιριστές που για το χ,ψ λόγο δεν υπολογίζονται πλέον από τις ομάδες τους (Λιβάγια, Αραούχο, Νέλσον). Ο Λούνα πριν μια τετραετία δε θα το σκεφτόταν καν ν' αφήσει την Ισπανία για τη σουπερ λιγδ. Στο πικ του ήταν ένα πολύ καλό μπακ του ισπανικού πρωταθλήματος. Τέσσερα χρόνια μετά, λόγω της καθοδικής πορείας του συζητάει για να έρθει εδώ και μεις συζητάμε ευελπιστώντας πως - παρά το limit down του - είναι παίκτης επιπέδου ΑΕΚ. Προσωπικά και γω θα ήθελα μια πιο safe επιλογή, κατά προτίμηση νεότερος και με λιγότερα προβλήματα τραυματισμών γιατί και ο Λόπεζ βγάζει 2-3 τραυματισμούς ανά σεζόν.\nΗ "διαφωνία" μου έγκειται στην απαξίωση της Λεβάντε. Όλοι μας αγαπάμε υπερβολικά την ΑΕΚ και θέλουμε το καλύτερο και να πρωταγωνιστεί παντού, αλλά θα πρέπει να είμαστε και ρεαλιστές και να μην αιθεροβατούμε.\nΟ Σορεντίνο μέχρι να 'ρθει στην ΑΕΚ έπαιζε στη Serie B με την Τορίνο, ο Έμερσον (αν και με τρομερό βιογραφικό ήρθε στα 33 από την Ξάνθη) και ο Μπλάνκο ήρθε από την Κολόν ως 1ος Σκόρερ στη Β' Εθνική, δανεικός στα 24 του. Ο Ντάνιελ δεν έπαιξε ποτέ για τα 900 χιλιάρικα που είχε συμβόλαιο.\nΟι παίκτες που ανέφερες αν όχι όλοι, οι περισσότεροι δείχνουν πως η ποδοσφαιρική ποιότητα ενός ποδοσφαιριστή δεν καθορίζεται ούτε από την ηλικία, ούτε από τις ομάδες και τα πρωταθλήματα που αγωνίστηκαν. Ταλέντο υπάρχει παντού κι ευκαιρίες παρουσιάζονται συνεχώς. Το θέμα είναι πως η ΑΕΚ τα τελευταία χρόνια είχε δείξει πως κλείνει τα μάτια της σ' αυτές. Ελπίζω με τον Ίβιτς αυτό ν' αλλάξει.\nHakuna_matata - 5/8/2020 04:09\nΤα γράφεις ωραία φίλε μου και όντως έχω άδικο για την Λεβάντε και το ισπανικό πρωτάθλημα....αν δεν μπορούμε να πάρουμε παίκτη από εκεί όμως καλύτερα να στραφούμε σε άλλη αγορά...ας μην πάρουμε τον μέτριο παίκτη της Εσπανιόλ,της Λεβάντε,της Αλαβές...ας πάρουμε τον παικταρα της Ντιζόν,της Λανς,της Σαρλερουά και της χαμαρμπι... όπως πήρε ο Ολυμπιακός τον μαζουακου,τον Καμαρά,τον μπα και τόσους άλλους... άλλωστε είναι αρκετά τα αποτυχημένα παραδείγματα από την... Πριμέρα..αρουαμπαρενα,χουανφραν, Μίτσελ, Χοσέ Κάρλος, Μοράν δεν δώσανε τίποτα σε σχέση με αυτά που πήραν...δεν μας πάει η Ισπανία\nEyeOfEagle - 4/8/2020 21:37\nΗ Λεβάντε ειναι στην α'Ισπανιας στο 2ο καλύτερο πρωτάθλημα του κοσμου (μετα το Αγγλικο) για όποιον του διαφεύγει... Αν πιστεύει κανείς οτι η ΑΕΚ και γενικα μια ομαδα του ελληνικού πρωταθληματος μπορεί να πάρει με λιγότερο απο 10 μυρια βασικό παίκτη απο ενα τετοιο πρωταθλημα και να δώσει αλλα 3-4 μυρια τουλαχιστον για συμβολαιο (αν τον πείσει), ειναι αστείος!\naekbox - 4/8/2020 21:21\nΚαι η ΑΕΚ τι ρόλο θα παίζει αυτόν της ντουλάπας ;\nalouminoxarto - 4/8/2020 21:31\nΜε βερντε δίπλα δίπλα θα τους έχουμε\nDimitris83 - 4/8/2020 20:38\nΔεν υπολογίζεται απο την...Λεβάντε, αλλά στην ΑΕΚΑΡΑ μας θα κάνει παπάδες. οοοοκ\nalouminoxarto - 4/8/2020 21:30\nΟι άσχετοι εκεί στη λεβαντε οι μυρωδιαδες δεν είδαν ότι είναι έτοιμος να παίξει μπαλαρα\nevo21 - 4/8/2020 21:06\nΤι ζηταει ο ΑΕΚτζης τωρα, Βρανιες, Ενα στοπερ ακομη,, Βερντε αραβια, δεξι εξτρεμ φωτια\nΚαι τυπου βιγια γρήγορο επιθετικο αν φυγει Τσινο.\nΝα σταλει το σχόλιο στον Ιλια.\nalouminoxarto - 4/8/2020 21:27\nΌτι εσυ εισαι ευχαριστημένος με λούνα.\nevo21 - 4/8/2020 21:29\nΑΕΚ ειμαι φιλος, μεσα και γω.\nimodium - 4/8/2020 20:57\nλογικο γιατι παντα παιρνουμε παιχτες που δεν υπολογιζονται απο την ομαδα τους\ngiorgospasseto - 4/8/2020 20:51\nΒαρέθηκα να διαβάζω ότι κυνηγάμε παίκτες που οι ομάδες τους δεν τους υπολογίζουν έλεος πια!\nStefanos2121 - 4/8/2020 20:47\nΟκ το καταλάβαμε\nTSAROS21 - 4/8/2020 20:41\nωραία λούνα, καπάκι έρχεται βράνιες παίρνουμε ψυχολογία και πάμε και για ένα εξτρέμ που να έχει ταχύτητα κάτι που υστερεί και μπορεί να φέρει ένας εξτρέμ συν τον ενομπακαρε που έχει δείξει ότι είναι από τα στοιχεια του η ταχύτητα όλα αυτά πριν ξεκινήσουμε προετοιμασία και πάμε για ομίλους europa και μπαίνουμε γερά για διεκδίκηση πρωταθλήματος με άλλες 2 προσθήκες.. +κυππελο


Ο Pitbull «έχει τελικά μαλλιά» και το Internet δεν μπορεί να δεχθεί την εικόνα του - diastimikos.gr\nHome / LIFESTYLE / Ο Pitbull «έχει τελικά μαλλιά» και το Internet δεν μπορεί να δεχθεί την εικόνα του\nO πασίγνωστος Αμερικανός ράπερ έγινε ξανά viral στα social media, αλλά αυτή τη φορά για κάτι εντελώς διαφορετικό από τα τραγούδια του.\nΚαι ποιος δεν είχε ακούσει ή χορέψει κάποιο από τα κομμάτια του Pitbull πριν από περίπου μια δεκαετία. Τότε που όλα ήταν πιο ξέγνοιαστα, ο κόσμος έβγαινε στα μπαρ και τα clubs, χωρίς να ανησυχεί για τον κορονοϊό και ο Αμερικανός ράπερ έβγαζε τη μία επιτυχία μετά την άλλη.\nΟ Pitbull, λοιπόν, μπορεί να έχει αρκετό καιρό να κυκλοφορήσει κάποιο μεγάλο hit, όμως έγινε viral στα social media για έναν εντελώς διαφορετικό λόγο. Όπως καλά γνωρίζουμε, το βασικότερο χαρακτηριστικό του ράπερ είναι το ξυρισμένο του κεφάλι. Να που, όμως, άρχισε να κυκλοφορεί στο διαδίκτυο μία εικόνα του με μακριά μαλλιά, κάνοντας άνω κάτω τους φανς του.\nΠαρά τις φήμες πως ο τραγουδιστής άλλαξε λουκ, τελικά γρήγορα οι χρήστες αντιλήφθηκαν ότι πρόκειται για προϊόν μοντάζ μιας Tik Toker, η οποία αποφάσισε να δείξει στον κόσμο πώς θα ήταν ο Pitbull αν άφηνε μαλλιά αυτή τη στιγμή.


Παναγιώτης Ψαθάς / Μαιευτήρας - Γυναικολόγος : ΓΥΝΑΙΚΟΛΟΓΙΚΕΣ ΠΑΘΗΣΕΙΣ » Ενδομητρίωση / Διάγνωση - Θεραπεία - Institute of Life\nΕνδομητρίωση / Διάγνωση - Θεραπεία\nΗ ενδομητρίωση είναι η κατάσταση στην οποία ο ενδομητριωσικός ιστός, που καλύπτει τη μήτρα και ο οποίος διασκορπίζεται κατά την εμμηνόρροια, αναπτύσσεται έξω από τη μήτρα. Όταν αυτή η ανάπτυξη συμβαίνει έξω από την μήτρα, ο ιστός μπορεί να προκαλέσει επίπονα εμφυτεύματα, συνηθισμένα στις ωοθήκες, στους φαλλοπιανούς πόρους και στους συνδέσμους που στηρίζουν τη μήτρα. Άλλα πιθανά σημεία για ενδομητριακές αναπτύξεις είναι η κύστη, το έντερο και ο κόλπος.\nΠερίπου το 15% των γυναικών που βρίσκονται σε ηλικία εγκυμοσύνης αναπτύσσει σε κάποιο βαθμό ενδομητρίωση πριν φτάσει την εμμηνόπαυση. Τα πιο συνηθισμένα συμπτώματα της πάθησης είναι έντονος πόνος περιόδου, πόνος κατά την σεξουαλική επαφή και ουρικά ή εντερικά προβλήματα σε συνδυασμό με την εμμηνόρροια.\nΣε πιο σοβαρές περιπτώσεις, ο ουλώδης ιστός μπορεί να συσταθεί πάνω στις ωοθήκες ή στους φαλλοπιανούς πόρους, προκαλώντας στειρότητα, σοκολατοειδείς κύστεις, κοκ.\nΠώς βγαίνει η διάγνωση της ενδομητρίωσης;\nΈνας γιατρός μπορεί να διαγνώσει με σιγουριά την ενδομητρίωση με τη χειρουργική διαδικασία που ονομάζεται λαπαροσκόπηση. Κατά τη διάρκεια αυτής της μικρής χειρουργικής διαδικασίας, εισάγεται ένα μικρό, λεπτοκαμωμένο μικροσκόπιο που μεταδίδει φως, μέσω μιας μικρής τομής που γίνεται στην κοιλιά, συνήθως στον αφαλό για να μη φαίνεται η τομή. Πριν από την εισαγωγή του λαπαροσκοπίου, η κοιλιά γεμίζει με διοξείδιο του άνθρακα ή πρωτοξείδιο του αζώτου, για να βοηθήσει στον διαχωρισμό των εντέρων με τα πυελικά όργανα. Έτσι, οι επιφάνειες των οργάνων φαίνονται καθαρότερα και ο γιατρός μπορεί να ελέγξει το μέγεθος και τον βαθμό των ενδομητριακών εστιών.\nΟι επιλογές για θεραπεία μπορεί να περιλαμβάνουν εγχείρηση, φαρμακευτική αγωγή ή έναν συνδυασμό και των δύο. Ο σκοπός της χειρουργικής θεραπείας είναι η αφαίρεση ενδομητριακών εμφυτευμάτων και/ή των οργάνων που έχουν επηρεαστεί από την πάθηση. Ο σκοπός της φαρμακευτικής αγωγής είναι η καταστολή των ορμομών που διεγείρουν την ανάπτυξη των ενδομητριακών εστιών.\nΣτις περισσότερες περιπτώσεις, ο γιατρός θα πρέπει να μπορεί να αντιμετωπίσει τις εστίες μέσω της λαπαροσκόπησης. Ο χειρουργός μπορεί να αφαιρέσει τον ουλώδη ιστό, να καταστρέψει τα ενδομητριακά εμφυτεύματα με λέιζερ και/ή να απομακρύνει τα υγρά.\nΣτην επιλογή της θεραπείας για την ενδομητρίωση, η καλύτερη προσέγγιση είναι να συζητήσετε με τον γιατρό σας όλες τις πιθανές θεραπείες και να προχωρήσετε στην απόφασή σας με αυτοπεποίθηση.\nΜέθοδοι αντισύλληψης: Τι πρέπει να γνωρίζετε (Ειδικά για εφήβους)\nΕφηβεία στα κορίτσια: Πώς αλλάζει το σώμα; Τί να περιμένετε;


Ενοικιαζόμενα δωμάτια IkariaStudios - Ikaria Studios - Rooms to Let in Ikaria\nMaganitis vil, Ikaria, Greece +30.694 4936805 +30.22750 32030\nOCEAN VIEW ΔΩΜΑΤΙΑ\nOCEAN VIEW UP FLOOR ΔΩΜΑΤΙΑ\nΚαλωσορίσατε στο καταπράσινο νησί της Ικαρίας\nκαι στη ζεστή αγκαλιά του Ikaria Studios!\nΑναζητήστε τιμές και διαθεσιμότητα δωματίων\nΚαταχωρήστε τα στοιχεία σας\nΕυχαριστούμε για την κράτησή σας! Μόλις σας στείλαμε ένα email επιβεβαίωσης στο με τα παρακάτω στοιχεία:\nΔιαμονή: - Αλλαγή\nΤιμή επιλογών: - €\n«To Ikaria Studios» στην Ικαρία\nΖήστε την μαγευτική φιλοξενία στο ιδανικό σκηνικό διακοπών !\nΥπέροχη θέα προς τη θάλασσα, άνετη διαμονή στα ευρύχωρα δωμάτιά του,\nειδυλλιακή τοποθεσία και άμεση πρόσβαση στις άπειρες φυσικές ομορφιές του νησιού.\nΑυτό είναι το Ikaria Studios “Alternative Activities Services“.\nΟι διακοπές σας εδώ θα σας μείνουν αξέχαστες!\nΕιδυλλιακή τοποθεσία στο κέντρο του χωριού και κοντά στη παραλία\nΤο Ikaria Studios στην Ικαρία, βρίσκεται σε μια κατάφυτη πλαγιά του νησιού, σε απόσταση αναπνοής από τη Θάλασσα, το λιμανάκι του χωριού αλλά και από της Σεϋχέλες, μια από τις ωραιότερες παραλίες του τόπου. Αποτελεί ιδανικό κατάλυμα για όλους όσους αναζητούν ξεκούραση, ηρεμία αλλά θέλουν παράλληλα, να τα συνδυάσουν με εύκολες και γρήγορες αποδράσεις, εκδρομές και περιηγήσεις σε όλο το νησί .\nΑπό τις τα δωμάτια Ocean View αλλά και από το διαμέρισμα του επάνω ορόφου θα απολαύσετε μια εκπληκτική θέα προς το καταγάλανο Αιγαίο και τα νησιά που βρίσκονται απέναντι. Χαρείτε ένα μαγευτικό ηλιοβασίλεμα ή μια γοητευτική ανατολή σε ένα ήρεμο και ρομαντικό περιβάλλον.\nΧαλάρωση και Μπάρμπεκιου στην Αυλή\nΈνας ωραίος, φροντισμένος κήπος και μια αυλή με εγκατεστημένο Μπάρμπεκιου και χώρο συγκέντρωσης θα σας προσφέρουν δροσιά, χαλάρωση και διασκέδαση. Στην Αυλή μπορείτε να απολαύσετε το πρωινό σας ή το μεσημεριανό σας ψήνοντας την ψαριά που θα έχετε πιάσει έχοντας κάνει υποβρύχιο ψάρεμα ή με καλάμι.\nΠοιοτικές υπηρεσίες και ανέσεις μέσα σε μια ζεστή σπιτική ατμόσφαιρα\nΤα δωμάτια του Ikaria Studios στην Ικαρία είναι όλα φωτεινά, πεντακάθαρα, ευρύχωρα, με κλασική διακόσμηση και σύγχρονο εξοπλισμό ώστε να ικανοποιούν κάθε ανάγκη των φιλοξενούμενων τους. Το προσωπικό του καταλύματος, φιλικό και πρόθυμο σε κάθε κάλεσμά σας, σας παρέχει άριστες υπηρεσίες και χρήσιμες πληροφορίες για να γνωρίσετε τον όμορφο αυτό τόπο. Αποθηκεύστε στις αποσκευές της αναχώρησής σας υπέροχες εμπειρίες από αυθεντικό Ικαριώτικο καλοκαίρι!\nΆμεση πρόσβαση σε διασκέδαση και μεταφορές και ιδιωτική μετακίνηση\nΤο Κατάλυμα μας βρίσκεται στο κέντρο του χωριού Μαγγανίτης και απέχει 40 λεπτά διαδρομή με το αυτοκίνητο από τα λιμάνια του Αγ. Κήρυκου και του Εύδηλου αλλά και από το αεροδρόμιο της Ικαρίας. Επιπρόσθετα, είναι πολύ κοντά σε κάθε μορφή δραστηριοτήτων και ψυχαγωγίας επιθυμείτε: Καταστήματα, σπορ, εστιατόρια, πανηγύρια, νυχτερινή διασκέδαση.\nΜια καινοτόμα υπηρεσία του καταλύματος IkariaStudios είναι το TRANSPORTATION SERVICES το οποίο είναι στη διάθεσή σας για να σας προσφέρει εξαιρετικές υπηρεσίες ιδιωτικής μετακίνησης ή ενοικίασης αυτοκινήτου. Αδράξτε την ευκαιρία και προγραμματίστε ημερήσιες εξορμήσεις αναψυχής με ασφάλεια, άνεση και πολυτέλεια.\nΟι αποστάσεις από το Κατάλυμα του Ikaria Studios\n• Από Λιμάνι του χωριού– 500 μέτρα\n• Από τη Φυρόδη (η πιο κοντινή παραλία) – 800 μέτρα\n• Από της Σεϋχέλες (η πιο γνωστή παραλία) – 2 χλμ\n• Από το Λιμάνι Άγιος Κήρυκος – 27 χλμ\n• Από το Λιμάνι της Ευδήλου – 19 χλμ\n• Από το αεροδρόμιο της Ικαρίας – 39 χλμ\nIkaria Studios - Καταλύματα\nΙκαρία - Ένας επίγειος παράδεισος!\nΤο Ikaria Studios, είναι ένας ζωντανός όμορφος πίνακας ζωγραφικής, καθώς είναι πνιγμένο στο πράσινο και πλαισιωμένο από ένα βαθυγάλανο φόντο. Αρμονικά ενταγμένο στο νησιωτικό περιβάλλον προσφέρει, σε όλους όσους το επιλέγουν για να ζήσουν, υπέροχες εμπειρίες καλοκαιρινών διακοπών. Η αμφιθεατρική του δόμηση σε μια πανέμορφη πλαγιά, προσφέρει πανοραμική θέα στο πέλαγος αλλά και στο χωριό του Μαγγανίτη.\nΦωτεινοί, μεγάλοι χώροι αποτελούν τα δωμάτια, διακοσμημένοι με γούστο σε χαρούμενα χρώματα και λιτές μοντέρνες γραμμές, λειτουργικά έπιπλα και όλα τα σύγχρονα κομφόρ για διαμονή υψηλών απαιτήσεων. Απολαύστε, έναν παράδεισο δροσιάς και ηρεμίας και ανακαλύψτε τις λεπτομέρειες που κάνουν τη διαφορά στη φιλοξενία.\nΠαροχές - Εξτρά Υπηρεσίες\nΌλα όσα χρειάζεστε, για τις διακοπές σας!\nΜέσα σ΄ ένα παραμυθένιο τοπίο, στο νησί της Ικαρίας που αποκαλείται και «Νησί της Μακροζωίας» το IkariaStudios αποτελεί τη δική σας επιλογή φιλοξενίας και σας παρέχει όλες εκείνες τις υπηρεσίες για ξένοιαστες και μοναδικές διακοπές.\n• Τα δωμάτια μας διαθέτουν σύγχρονα air condition για ψύξη το καλοκαίρι και θέρμανση το χειμώνα.\n• Σε όλα μας τα δωμάτια θα βρείτε επώνυμα anemeties για την δική σας υγιεινή.\n• Με γνώμονα την άνετη διαμονή των επισκεπτών μας όλα τα δωμάτιά μας είναι πλήρως εξοπλισμένα με τα απαραίτητα οικιακά σκεύη αλλά και με λευκές συσκευές όπως κουζινάκι, ψυγείο με κατάψυξη.\n• Η καθαριότητα των δωματίων γίνεται σε τακτική βάση και θα βρίσκετε πάντα καθαρά και φρεσκοπλυμένα με ευωδιαστά αρώματα τα κλινοσκεπάσματα και τις πετσέτες.\n• Σε περίοπτη θέση στη κουζίνα, πάντα θα βρίσκονται τα υλικά για καφέ (στιγμιαίος – ελληνικός) ή τσάι ώστε να απολαμβάνετε τον πρωινό σας καφέ με θέα τη θάλασσα καθισμένοι στην αυλή μας.\n• Ο σύγχρονος τρόπος ζωής απαιτεί την συνεχόμενη πρόσβαση στο διαδίκτυο, έτσι σε όλα μας τα δωμάτια θα έχετε δωρεάν πρόσβαση σε ασύρματο wifi internet.\n• Επιπλέον, στα μπάνια των δωματίων θα βρείτε στεγνωτήρα μαλλιών.\n• Υπάρχει η δυνατότητα χρήσης πλυντηρίου – σιδερωτήριου.\n• Εξαιτίας της γεωγραφικής θέσης του IkariaStudios στο χωριό, υπάρχουν αρκετές θέσεις για στάθμευση μέσα – έξω του οικοπέδου.\nΣχόλια επισκεπτών για τις υπηρεσίες που προσφέρουμε\nΣτο Ikaria Studios κάθε δωμάτιο, κάθε υπηρεσία, κάθε μικρή ή μεγάλη λεπτομέρεια διακόσμησης, περιβάλλεται από ιδιαίτερη φροντίδα, ώστε να απολαμβάνετε στιγμές διακοπών γεμάτες άνεση και ξεγνοιασιά.\nΙκαρία Τ.Κ 83301\nCopyright © 2020 - IkariaStudios.com - : Design & Development by Weasel.gr